ΕΛΛΑΣ ΕΛΛΗΝΩΝ ΒΟΛΕΥΤΩΝ: Τσιγάρο τέλος, οριστικά …( για να δούμε)!\n«Τέρμα τα ψέματα. Ότι κάπνισαν τους τελευταίους μήνες σε μπαρ, εστιατόρια και καφέ, κάπνισαν. Ο αντικαπνιστικός νόμος, που προβλέπει την καθολική απαγόρευση του καπνίσματος σε όλους τους δημόσιους χώρους χωρίς καμία εξαίρεση, θα εφαρμοστεί ως έχει, χωρίς τροποποιήσεις», δήλωσε ο κ. Λοβέρδος σε συνέντευξη Τύπου.\nΟ κ. Λοβέρδος αποκάλυψε ότι χθες προσήλθε στη Διϋπουργική Επιτροπή, παρουσία του πρωθυπουργού, με δύο εισηγήσεις για τον αντικαπνιστικό νόμο. Η μία προέβλεπε παρεμβάσεις, αλλά και ορισμένες εξαιρέσεις, κυρίως για τα καταστήματα, που σερβίρουν αλκοόλ, και η δεύτερη να ενταθούν οι έλεγχοι και ο νόμος να εφαρμοστεί ως έχει ψηφιστεί από το σύνολο των βουλευτών....\nΎστερα από συζήτηση και κατάθεση προτάσεων από πολλούς συναρμόδιους υπουργούς, η απόφαση ήταν ξεκάθαρη. Ο νόμος θα εφαρμοστεί και θα αυξηθούν οι ελεγκτικοί μηχανισμοί.\nΣύμφωνα με πληροφορίες, αυτό που σχεδιάζεται είναι η ενίσχυση των κλιμακίων ελέγχου με άλλους 800 υπαλλήλους της επιθεώρησης εργασίας και με επιπλέον 40 στελέχη του Σώματος Επιθεωρητών Υγείας.\nΈτσι, «εκτός από το Λιμενικό, τη Δημοτική Αστυνομία και το Σώμα Επιθεωρητών Υγείας, η επιτήρηση του νόμου θα γίνεται κεντρικά από το υπουργείο Υγείας και θα υπάρχουν αναφορές για το ποιός ελέγχει, ποιός δεν ελέγχει, για το ποιός εφαρμόζει και ποιός δεν εφαρμόζει», είπε ο κ. Λοβέρδος.\nΚαι ένταση της καμπάνιας\nΌπως έγινε γνωστό, θα ενταθεί ταυτόχρονα και η καμπάνια ενημέρωσης για τη διακοπή ου καπνίσματος σε σχολεία, νοσοκομεία, μαιευτήρια και το στρατό.\nΑπαντώντας σε επίμονες ερωτήσεις δημοσιογράφων, γιατί ο νόμος δεν εφαρμόζεται και τι θα αλλάξει στο μέλλον, τόνισε «δεν σας είπα ότι αισιοδοξώ ή ότι δεν αισιοδοξώ. Έχω πλήρη επίγνωση κι εσείς γνωρίζετε ότι δεν είναι αυτονόητη η εφαρμογή του νόμου».\nΑπροθυμία ελεγκτικών μηχανισμών και Δημάρχων\nΧαρακτηριστικά είναι τα όσα ανέφερε ο υφυπουργός Υγείας, Μιχ. Δημοσίδης για την «απροθυμία» των ελεγκτικών μηχανισμών να επιβάλουν πρόστιμα. Μόνο σε δύο μήνες εκτιμάται ότι υπήρξαν 343.000 καταγγελίες, από τις οποίες μόνο σε 3.000 επιβλήθηκαν πρόστιμα. «Η ελληνική πολιτεία δεν πρέπει να συνεχίζει να γελοιοποιείται», σημείωσε ο κ. Λοβέρδος. Παρατήρησε μάλιστα ότι προβλήματα στην εφαρμογή του νόμου δεν υπάρχουν στις δημόσιες υπηρεσίες, αλλά και στις ιδιωτικές επιχειρήσεις, ξενοδοχεία κ.ά.\nΔιευκρίνισε ότι το μεγαλύτερο πρόβλημα αντίδρασης απέναντι στον νόμο έχει να κάνει με την ανοχή όσων έχουν και τηρούν καταστήματα υγειονομικού ενδιαφέροντος. Μάλιστα εξήγησε ότι είναι άδικο να μην εφαρμόζουν όλοι οι καταστηματάρχες το νόμο, καθώς αυτό φαίνεται ότι ενδεχομένως δημιουργεί αθέμιτο ανταγωνισμό, σημειώνοντας πως «δεν μπορεί να είναι άδειο ένα μπαρ, που εφαρμόζει τον νόμο, και γεμάτο ένα άλλο που τον καταστρατηγεί».\nΟ κ. Λοβέρδος σημείωσε ότι πολλές φορές ακόμη και οι δήμαρχοι ήταν απρόθυμοι να εφαρμόσουν το νόμο, όταν οι πάντες διεθνώς ομοφωνούν ότι το κάπνισμα αποτελεί την πλήρη αιτία καρκινογένεσης.\nΟ υπουργός Υγείας συναντήθηκε τη Δευτέρα με τον πρωθυπουργό, Γ. Παπανδρέου ο οποίος ξεκαθάρισε ότι δεν τίθεται κανένα θέμα αναθεώρησης ή αναπροσαρμογής του αντικαπνιστικού νόμου.\nΥπενθυμίζεται ότι ο νόμος που απαγορεύει το κάπνισμα σε όλους τους δημόσιους χώρους, προβλέπει πρόστιμα από 50 έως 500 ευρώ στους καπνιστές και πρόστιμα, που φθάνουν έως και 5 χιλιάδες ευρώ για τους καταστηματάρχες. Επίσης, δίνει διορία έως στις 31 Μάιου του 2011 στα μεγάλα κέντρα διασκέδασης άνω των 400 τετραγωνικών και των καζίνων να συμμορφωθούν με τις ρυθμίσεις. Επίσης, με προσθήκη που έγινε στον συγκεκριμένο νόμο, θα καταγράφονται πρόστιμα, που ξεπερνούν τα 1.500 ευρώ σε όσους οδηγούν και καπνίζουν έχοντας παιδιά κάτω των 12 ετών στο ίδιο αυτοκίνητο.\nΑναρτήθηκε από stratilatis στις 7:16 μ.μ.


Από το δοκιμαστήριο στο γυμναστήριο, μια ιστορία βασανιστήριο\nΑχ και βαχ. Αυτός είναι ο σωστός τίτλος του άρθρου αλλά για λειτουργικούς λόγους έβαλα τον άλλο. Γράφω και απευθύνομαι σε εσένα εκεί έξω που θα με καταλάβεις. Που θα διαβάσεις τον πόνο μου και θα με νιώσεις ή θα αναγνωρίσεις κάτι από εσένα.\nΑς το πάρουμε από την αρχή για να είμαστε ακριβείς. Τον προγραμματισμό τον σιχαίνομαι και ποτέ δεν έχω καταφέρει να ακολουθήσω κάποιο από τα προγράμματα που έχω βάλει. Βέβαια, ως άνθρωπος που σέβεται τον εαυτό του θα βάλω και φέτος τους στόχους της νέας χρονιάς.\nΜη βιαστείς; Για εμένα η χρονιά ξεκινά τον Σεπτέμβριο, αυτές τις βλακείες με την πρωτοχρονιά ποτέ δεν τις κατάλαβα. Έκανα τις διακοπές μου, μαύρισα, ξεκουράστηκα και γύρισα γεμάτη όρεξη για πλάνα.\n“Τύψεις; Ναι, πάντα είχα τύψεις αλλά κρατούσαν μόνο λίγο και μετά ήμουν μία χαρά, μέχρι την επόμενη επίσκεψη στο Zara. Άτιμο κατάστημα και ύπουλος φωτισμός στα δοκιμαστήρια. Αποκαλύπτει μέχρι και το σφράγισμα στον αριστερό τραπεζίτη σου. Να προσέχεις.”\nΣκέφτηκα, σημείωσα, πήρα υποσυνείδητα αποφάσεις και κάπου εκεί στο χαμό του εγκεφάλου μου εμφανίστηκε η λέξη γυμναστήριο και όλα σκοτείνιασαν.\nΗ όρεξη έφυγε, τα πλάνα πήραν παράταση και εγώ κάθισα στην καρέκλα μου για να ξεκινήσει η μάχη. Ποια μάχη; Η σχέση μου με το γυμναστήριο μόνο ως τέτοια θα μπορούσε να χαρακτηριστεί.\nΠρόκειται για μία πονεμένη ιστορία που κατά βάση πονώ μόνο εγώ. Νιώσε με και σώσε με. Δεν το θέλω, αλλά μου είναι αδύνατο να πάω. Πιο σωστά, όχι να πάω αλλά να μείνω.\nΠόσες και πόσες φορές έκανα εγγραφή; Πόσες και άλλες πόσες έφυγα τρέχοντας; Τύψεις; Ναι, πάντα είχα τύψεις αλλά κρατούσαν μόνο λίγο και μετά ήμουν μία χαρά, μέχρι την επόμενη επίσκεψη στο Zara. Άτιμο κατάστημα και ύπουλος φωτισμός στα δοκιμαστήρια. Αποκαλύπτει μέχρι και το σφράγισμα στον αριστερό τραπεζίτη σου. Να προσέχεις.\nΈτσι αποφάσισα (μια κουβέντα είναι αυτή) πώς ή θα σταματήσω το Zara ή θα πάω γυμναστήριο, όσο κι αν αυτό με πονά και με γελοιοποιεί στα μάτια όσων προπονούνται δίπλα μου.\n“Έβαλα φόρμα, φόρεσα αθλητικά με χοντρή σόλα (για να ψηλώνω και να φαίνομαι πιο αδύνατη), έδεσα και το μαλλί. Μιλάμε για προετοιμασία, όχι αστεία”\nΗ τελευταία απόπειρα έγινε τον Μάιο και εγώ ήμουν πιο έτοιμη από ποτέ. Καλοκαιράκι ερχόταν, όλες μου οι φίλες είχαν υποκύψει και εγώ με σκεφτόμουν με μαγιό. Δεν αρκούν αυτά;\nΓια να πω την αλήθεια η τελευταία εικόνα ήταν εκείνη που με έσυρε από το μαλλί στο γυμναστήριο της γειτονιάς. Έβαλα φόρμα, φόρεσα αθλητικά με χοντρή σόλα (για να ψηλώνω και να φαίνομαι πιο αδύνατη), έδεσα και το μαλλί. Μιλάμε για προετοιμασία, όχι αστεία.\nΚαι τώρα ξεκινά η ιλαροτραγωδία. Ήμουν επιεικώς μία κωμική φιγούρα που περιπλανιόταν στο χώρο και αγκομαχούσε σε κάθε όργανο γυμναστικής χωρίς διακρίσεις.\nΚαθόμουν σε όλα ανάποδα, αγνοούσα παντελώς τον τρόπο λειτουργίας τους και κουνιόμουν μάλλον γελοία, αν κρίνω από τα γέλια του γυμναστή, ο οποίος με ακολουθούσε με ένα τεράστιο χαμόγελο. Όχι, δεν μου την έπεφτε, ήμουν απλώς γελοία.\nΔεν το έβαλα κάτω. Τόσοι που πάνε, είναι καλύτεροι από εμένα; Προφανώς, απαντούσε η φωνή της λογικής αλλά εγώ είχα πεισμώσει. Δεν ήταν δυνατόν να είμαι πάλι ένα χάλι με το μπικίνι; Εν είδει προοικονομίας να σας πως πως τελικά έβαλα ολόσωμο.\nΟι επόμενες ημέρες ήταν μαρτυρικές. Πήγαινα αλλά δεν περνούσε η ώρα με τίποτα και για κανένα λόγο. Ο διάδρομος έγινε ο εφιάλτης μου και εγώ έπρεπε να σκαρφιστώ τρόπους για να μη βαριέμαι.\nΉμουν μούσκεμα, κατακόκκινη, με σιχαινόμουν και η διπλανή μου έβλεπε “Οικογενειακές ιστορίες”. Πόσο πιο χαμηλά θα έπεφτα;\nΈκανα ολόκληρη play list με ξεσηκωτικά τραγούδια για να ακούω και να σκέφτομαι πως χορεύω, έκανα συμφωνία με το εγώ μου να μην κοιτώ το ρολόι στο διάδρομο για να ξεχνιέμαι και με πίεζα να θυμάμαι ωραίες εικόνες από διακοπές για να μη σκέφτομαι το περιβάλλον.\nΜάταια. Η μοίρα μου έπαιξε άσχημο παιχνίδι και το χρονόμετρο του διαδρόμου ήταν πάντα κολλημένο στα 2 λεπτά. Περπατούσα και περπατούσα και περπατούσα και αυτό πάντα έδειχνε 2 λεπτά, ενώ εγώ νόμιζα πως ήμουν εκεί πάνω 2 ώρες.\nΞέρεις τι είναι να δίνεις τον αγώνα σου και να πρέπει να ακούς τη Μαρία από τα Πετράλωνα που την κεράτωσε ο άνδρας της να κλαίει και να οδύρεται;\nΗ απατημένη Μαρία δέχτηκε πίσω το Στέλιο, εγώ είχα ζαλάδα και κατέβηκα παραπατώντας λες και ήμουν ο Φώτης Μεταξόπουλος στο “Δημήτρη μου Δημήτρη μου”. Ήμουν για λύπηση.\nΆντεξα περίπου 2 μήνες και μετά ξεκίνησαν οι δικαιολογίες. Είχα διάβασμα, είχα δουλειά, πονούσε το αυτί μου, είχε ζέστη, άστο μωρέ πάω αύριο. Αυτό το αύριο δεν ήρθε ποτέ και σήμερα γράφω πιο πολύ για να συνειδητοποιήσω την κατάστασή μου.\nΤι θα γίνει το Φθινόπωρο-Χειμώνας 2013-2014; Πάλι τα ίδια; Πρέπει να κινητοποιηθώ δε γίνεται διαφορετικά. Δε μπορεί και φέτος να μην κουνήσω το πόδι μου, για να μην πω τίποτα άλλο.\nΑν δεν κάνω γυμναστική αποτελέσματα δε βλέπω. Μην πιστεύετε αυτές τις “φέτες” που λένε πως απλώς δε χρησιμοποιούν ασανσέρ. Ψεύδονται προκλητικά και εγώ υποφέρω που με κάνω εικόνα στο στατικό ποδήλατο.\nΤι να κάνω; Πώς θα διαχειριστώ τη βαρεμάρα μου; Βαθιά μέσα μου είμαι αποφασισμένη, αυτό το έξω μου είναι που με προβληματίζει. Πρέπει να βρω κάτι εναλλακτικό, κάτι πιο ενδιαφέρον. Ίσως, δε φταίω εγώ, ίσως να είναι το γυμναστήριο βαρετό (ο Φρόιντ κάνει πάρτι μετά από αυτό).\nΝα πάρω τους δρόμους και να τρέχω; Χλωμό. Να κάνω ποδήλατο; Αποκλείεται θα βρεθώ στο νοσοκομείο. Η ισορροπία δεν ήταν ποτέ το δυνατό μου σημείο. Εσείς που με καταλαβαίνετε, δώστε μία ιδέα, πείτε καμία πρόταση, κάντε μία καλή πράξη στην τελική.\nΜήπως να κάνω aerobic; Σαν καλή ιδέα μου φαίνεται. Μουσική, κίνηση, κόσμος. Θα προσποιηθώ πως είμαι σε μπαρ. Λέτε να πιάσει; Κολυμβητήριο; Yoga; Pilates; Μέχρι και το belly dancing θα εξέταζα ως εναλλακτική αρκεί να μην ξαναδώ μπροστά μου όργανα γυμναστικής, όπως ο διάδρομος και η πρέσα.\nΜήπως τελικά να πάρω το 1,59 μου και να πάω για μπάσκετ; Λέτε να είναι αυτό το ταλέντο μου; Θα σας ενημερώσω.


Γύρισες από τις διακοπές σου; Ξεκίνα κι εσύ την καινούρια σεζόν με άλλη ψυχολογία! - Queen.gr\nΓύρισες από τις διακοπές σου; Ξεκίνα κι εσύ την καινούρια σεζόν με άλλη ψυχολογία!\nΓράφει η Ισμήνη Νταφοπούλου.\n“Καλό χειμώνα” δε θα πω -γιατί δε μου αρέσει που αυτή η έκφραση μετά τις διακοπές, μας προσγειώνει απότομα στην πραγματικότητα της “ωμής” καθημερινότητας- όμως, έχετε αναρωτηθεί ποτέ..;\nΓιατί να εξαρτάται ο τρόπος που βλέπουμε τα πράγματα και η διάθεσή μας από την εποχή που διανύουμε; Ή από τη θερμοκρασία, ή τον καιρό, ή το πόσο λάμπει ο ήλιος, και το πόσες ημέρες απομένουν για τις καλοκαιρινές μας διακοπές; Γιατί να μη μπορούμε ανεξαρτήτως καιρικών συνθηκών αλλά και ενδεχόμενων οικονομικών/ επαγγελματικών/ συναισθηματικών ή οποιασδήποτε άλλης φύσεως δυσκολιών να επικεντρωθούμε στα θετικά και πιο ευχάριστα κομμάτια της καθημερινότητάς μας και να καταφέρουμε να απολαμβάνουμε τη ζωή μας, ακόμη και στις όχι-και-τόσο καλές στιγμές; Και αρπάζω την ευκαιρία να σας μιλήσω για αυτό, γιατί είναι επίκαιρη η θλίψη που παθαίνουμε επιστρέφοντας από τις καλοκαιρινές διακοπές, όμως στην πραγματικότητα το πρόβλημα της θλίψης που επιτρέπουμε να μας καταβάλλει (καθημερινά και συνήθως για ασήμαντους λόγους), είναι πολύ πιο “βαθύ”..\nΓιατί όπως και να έχει, για να χαρείς τη γλυκιά αναμονή και την αντίστροφη μέτρηση πριν τις διακοπές, είναι δεδομένο πως θα πρέπει να “υποστείς” και τις ημέρες μετά την επιστροφή.. Και τι ξεχωρίζει δηλαδή αυτές τις ημέρες; Εργάσιμες οι πριν, εργάσιμες και οι μετά.. Γιατί να επιτρέπουμε στον εαυτό μας να μπορεί να είναι χαρούμενος στην πρώτη περίπτωση, ενώ στη δεύτερη όχι; Και άσχετα από το παράδειγμα των διακοπών, γιατί να μη μπορούμε πάντα να είμαστε χαρούμενοι κάτω από οποιεσδήποτε συνθήκες; Να βλέπουμε το ποτήρι μισογεμάτο και όχι μισοάδειο!\nΓια να καταλήξω, ναι, είναι φυσιολογικές σε γενικές γραμμές οι μεταπτώσεις της ψυχολογίας μας ανάλογα με τις εκάστοτε συνθήκες, όμως, εμείς κρατάμε την κατάσταση στα χέρια μας και πιστέψτε με.. Αυτή η ζωή είναι μικρή και τίποτα (ή σχεδόν τίποτα) δεν επιτρέπεται να μας χαλάει τη διάθεση και να μας “ρίχνει”.. Η ευτυχία είναι στάση ζωής.. Το πώς βλέπουμε ή αντιμετωπίζουμε πράγματα και καταστάσεις είναι το κλειδί για την πόρτα της χαράς..\nΨάξε το. Ψάξε το καλά.. Από πού πηγάζουν οι πιο θετικές σου σκέψεις; Τί σε κάνει να χαμογελάς; Και τέλωσπάντων, ποιές είναι οι πιο χαρούμενες στιγμές μέσα στην ημέρα σου; Μόλις βρεις αυτές τις απαντήσεις, έχεις κάνει ήδη το πρώτο βήμα.. Το πρώτο βήμα για μια πιο ξέγνοιαστη ζωή. Τώρα μπορείς να μη νοιάζεσαι που το καλοκαίρι τελείωσε.. Να μη νοιάζεσαι που γύρισες από τις διακοπές και πρέπει να πας για δουλειά.. Να μη νοιάζεσαι για τίποτα ασήμαντο που προσπαθεί να σου χαλάσει τη διάθεση.. Να εκτιμάς το πραγματικό νόημα της ζωής και να είσαι πάντα χαρούμενος/η, ακόμη και σε αυτές τις στιγμές. Το μόνο που έχεις να κάνεις είναι να παίρνεις μαζί σου παντού και πάντα τις θετικές σου σκέψεις και να είσαι σίγουρος/η πως αλλάζοντας σιγά σιγά, ημέρα με την ημέρα την ψυχολογία σου, θα αλλάξει ολόκληρη η ζωή σου!\nΣου φαίνονται πολύ γενικόλογα όλα αυτά; Θα σε βοηθήσω αμέσως και θα σου το κάνω πιο συγκεκριμένο. Κάνε μια λίστα με 10 απλά πράγματα που σε κάνουν να χαμογελάς και υποσχέσου στον εαυτό σου να κάνεις καθημερινά τουλάχιστον 4 ή 5 από αυτά! Η ζωή είναι πολύ όμορφη για να είναι μίζερη και δυστυχώς η εποχή στην οποία ζούμε την κάνει μερικές φορές να φαίνεται αρκετά πιο δύσκολη απ’ ότι είναι στην πραγματικότητα.\nΓιαυτό άλλαξε την! Άλλαξε τον τρόπο που βλέπεις τα πράγματα! Άλλαξε την ψυχολογία σου. Άλλαξε την καθημερινότητά σου!\nΚαι μην ξεχνάς, η ευτυχία είναι τρόπος και στάση ζωής!


ΟΙ ΔΕΞΙΟΤΗΤΕΣ ΤΟΥ 21ΟΥ ΑΙΩΝΑ ΣΤΟ DYSLEXIA FRIENDLY ELS - Dyslexia Friendly\n14 Αυγ ΟΙ ΔΕΞΙΟΤΗΤΕΣ ΤΟΥ 21ΟΥ ΑΙΩΝΑ ΣΤΟ DYSLEXIA FRIENDLY ELS\nPosted at 22:18h σε Αρθρογραφία από ΑΜΑΛΙΑ ΓΕΩΡΓΕΛΟΥ\nΘυμάμαι μια συμμαθήτρια που συνήθιζε να σημειώνει την ύλη που είχαμε για διάβασμα με τις λέξεις «Απ’ έξω»… Αυτός ήταν ο τρόπος που μας ζητούσαν να διαβάσουμε. Ήταν κατανοητό γιατί έπρεπε να εξασκήσουμε τη μνήμη μας. Αν δεν θυμόσουν κάτι, δεν υπήρχε τρόπος να το ξέρεις. Σήμερα όμως, αυτό δεν είναι απαραίτητο. Είσαι σε θέση να γνωρίζεις τα πάντα με μία κίνηση του δακτύλου σου. Οι πληροφορίες είναι διαθέσιμες ανά πάσα στιγμή και η αξιολόγηση των πηγών πιο απλή από ποτέ.\nΗ εξέλιξη της τεχνολογίας έχει φέρει μεγάλες αλλαγές και στον επαγγελματικό στίβο. Πώς μπορούν να αξιολογηθούν οι υποψήφιοι με βάση τις γνώσεις τους, όταν αυτές οι γνώσεις είναι διαθέσιμες στον καθένα ανεξάρτητα από τις σπουδές και την εξειδίκευσή του;\nΟι Εταιρίες Διαχείρισης Προσωπικού ήταν οι πρώτες που εντόπισαν τις αλλαγές στην αγορά εργασίας. Οι εργοδότες πλέον δεν ενδιαφέρονται ιδιαίτερα για τα ακαδημαϊκά προσόντα των πιθανών υπαλλήλων. Οι ικανότητες που αναζητούν είναι πια γνωστές ως soft skills (κοινωνικές δεξιότητες) ή δεξιότητες του 21ου αιώνα.\nΗ δυνατότητα να αναλύσεις μια σκέψη, ιδέα ή κατάσταση ώστε να διαμορφώσεις δική σου άποψη πάνω στο θέμα.\nΗ δυνατότητα να αναλύσεις μια κατάσταση, να προβλέψεις πιθανές εκβάσεις και να επιλέξεις τη στρατηγική που θα σε οδηγήσει στο πιο επιθυμητό αποτέλεσμα.\nΗ δυνατότητα να αλληλεπιδράς με ανθρώπους του επαγγελματικού σου περιβάλλοντος ή αντικειμένου, με θετικότητα και πνεύμα προόδου.\nΗ δυνατότητα να εκφράζεις με άνεση τις απόψεις, τις ανάγκες και τις ιδέες σου.\nΗ δυνατότητα να συλλαμβάνεις πρωτοποριακές ιδέες, να χρησιμοποιείς υπάρχοντα εργαλεία με νέους τρόπους για να δημιουργήσεις καινούρια αποτελέσματα.\nΗ δυνατότητα να αναγνωρίζεις τον εαυτό ως μέρος μιας πιθανής λύσης.\nΗ δυνατότητα να εμπνέεις μια ομάδας αξιολογώντας κάθε μέλος αντικειμενικά και να αναθέτοντας στον καθένα το αντικείμενο όπου θα αποδώσει καλύτερα.\nΗ δυνατότητα να ανταποκρίνεσαι άμεσα και αποδοτικά στις αλλαγές.\nΗ δυνατότητα να δημιουργείς δεσμούς επικοινωνίας και θετικής ανταπόκρισης με τα μέλη μιας κοινότητας.\nΗ δυνατότητα να χειριστείς τεχνολογικό εξοπλισμό.\nΗ δυνατότητα να χρησιμοποιήσεις εφαρμογές και προγράμματα.\nΔεξιότητες κοινωνικής δικτύωσης.\nΗ δυνατότητα να αλληλεπιδράσεις με ανθρώπους αξιοποιώντας εφαρμογές κοινωνικής δικτύωσης.\nΑυτές οι δεξιότητες είναι απαραίτητες για να ενταχθεί κάποιος στην αγορά εργασίας. Αυτές καθορίζουν την επαγγελματική του πρόοδο και εξέλιξη. Ταυτόχρονα όμως είναι και τα χαρακτηριστικά ενός ανθρώπου με ολοκληρωμένη προσωπικότητα.\nΕίναι ικανότητες που ξεχωρίζουν τους ανθρώπους και σαν άτομα. Σκεφτείτε πρόσωπα που εκτιμάτε και θαυμάζετε. Για πόσους από αυτούς γνωρίζετε ακριβώς το πανεπιστήμιο και τη σχολή απ’ όπου αποφοίτησαν; Για πόσους γνωρίζετε αν συμμετείχαν σε μεταπτυχιακά προγράμματα, προγράμματα εξειδίκευσης και ποια;\nΑντίθετα, αν σκεφτείτε τα ίδια πρόσωπα με βάση τις κοινωνικές δεξιότητες που προαναφέρθηκαν, θα διαπιστώσετε ότι είναι πολύ εύκολο να τις αναγνωρίσετε στη συμπεριφορά και τον τρόπο ζωής τους. Δεν χρειάζονται αποδείξεις, είναι εμφανείς.\nΑυτές είναι οι δεξιότητες που η σύγχρονη εκπαίδευση προσπαθεί να καλλιεργήσει σήμερα. Ο στόχος της πρέπει να είναι λιγότερο «εκπαιδευτικός» και περισσότερο «παιδευτικός».\nΈτσι μόνο οι σημερινοί μαθητές και φοιτητές θα είναι σε θέση να ανταποκριθούν σε ένα μέλλον γεμάτο ευκαιρίες και προκλήσεις.


Η Μόσχα θησαυρίζει από τον πόλεμο και η Ευρώπη πληρώνει\nΑρχική σελίδαΆποψηΗ Μόσχα θησαυρίζει από τον πόλεμο και η Ευρώπη πληρώνει\nΕνενήντα τρία (93) δισεκατομμύρια ευρώ έχει εισπράξει η Μόσχα από την αρχή του πολέμου στην Ουκρανία, από τις εξαγωγές υδρογονανθράκων! Παρά τις κυρώσεις, η Ευρωπαϊκή Ενωση είναι μακράν ο μεγαλύτερος «πελάτης» του ρωσικού φυσικού αερίου και πετρελαίου, σύμφωνα με την έκθεση που δόθηκε στη δημοσιότητα από το Κέντρο Έρευνας για την Καθαρή Ενέργεια και Ατμόσφαιρα (CREA) που εδρεύει στη Φινλανδία.\nΗ ΕΕ αντιπροσώπευε το 61% των εξαγωγών υδρογονανθράκων της Ρωσίας μεταξύ 24 Φεβρουαρίου και 3 Ιουνίου, σύμφωνα με το CREA. Αυτό μεταφράζεται σε 57 δισεκατομμύρια ευρώ. Μεταξύ των επιμέρους κρατών, η Κίνα ήταν ο σημαντικότερος πελάτης με 12,6 δισ. ευρώ, ακολουθούμενη από τη Γερμανία με 12,1 δισ. και την Ιταλία με 7,8 δισ. ευρώ. Αν και οι εισαγωγές μειώθηκαν τον Μάιο και η Ρωσία αναγκάζεται να πουλάει τα ορυκτά της καύσιμα με μεγάλες εκπτώσεις σε τιμή ευκαιρίας στις διεθνείς αγορές, το Κρεμλίνο επωφελείται από τις τιμές ενέργειας, που έχουν εκτοξευτεί παγκοσμίως. Τα έσοδα της Ρωσίας προέρχονται κυρίως από την πώληση αργού πετρελαίου (46 δισ. Ευρώ) και ακολουθεί το φυσικό αέριο (24 δισ. Ευρώ). Τα υπόλοιπα έσοδα προέρχονται από την πώληση προϊόντων πετρελαίου, υγροποιημένου φυσικού αερίου (LNG) και άνθρακα.\n►Οταν η αλήθεια γίνεται αήθεια ή πώς ο σκοπός αγιάζει τα... ψέματα!\nΗ Ευρωπαϊκή Ένωση αποφάσισε πρόσφατα ένα σταδιακό εμπάργκο –με εξαιρέσεις– στις εισαγωγές πετρελαίου της από τη Ρωσία. Ωστόσο, το ρωσικό φυσικό αέριο, από το οποίο η ΕΕ εξαρτάται σε μεγάλο βαθμό, δεν έχει επηρεαστεί μέχρι στιγμής και φαίνεται πώς θα συνεχίσει να ρέει αμείωτο. Ενδεχόμενη διακοπή του ρωσικού φυσικού αερίου, θα βύθιζε άλλωστε, την οικονομία της Γηραιάς Ηπείρου σε βαθιά ύφεση, όπως εκτιμούν τα περισσότερα οικονομικά ινστιτούτα στην Ευρώπη.\nΣτον κόσμο υπάρχει περισσότερο φυσικό αέριο από μεταλλικό νερό, και μάλιστα το τελευταίο κοστίζει περισσότερο. Το πρόβλημα είναι ότι υπάρχει τόσο πολύ που τα νέα πεδία δεν εξερευνώνται από φόβο μήπως πέσει η τιμή. Χρειάζονται πάντως δύο ίσως και τρία χρόνια για να αντικατασταθούν οι προμήθειες ρωσικού φυσικού αερίου με LNG, που προέρχεται από άλλα μέρη του κόσμου.\nΤην ίδια στιγμή μάλιστα που ορισμένες χώρες όπως η Πολωνία, η Φινλανδία και οι δημοκρατίες της Βαλτικής, έχουν μειώσει ή και σταματήσει τις εισαγωγές ρωσικών υδρογονανθράκων από την έναρξη του πολέμου, άλλα κράτη, όπως η Κίνα, η Ινδία και η Γαλλία (που είναι και μέλος της ΕΕ), έχουν αυξήσει τις αγορές. «Ενώ η ΕΕ εξετάζει το ενδεχόμενο αυστηρότερων κυρώσεων κατά της Ρωσίας, η Γαλλία αύξησε τις εισαγωγές της, με αποτέλεσμα να αποτελεί τον μεγαλύτερο αγοραστή ρωσικού LNG στον κόσμο», δήλωσε ο αναλυτής του CREA, Λάουρι Μιλιβίρτα. Ο Φινλανδός εμπειρογνώμονας τόνισε ότι οι γαλλικές εισαγωγές ρωσικού LNG είναι spot deals και όχι μακροπρόθεσμες συμβάσεις. Αυτό σημαίνει ότι παρά τη ρωσική εισβολή στην Ουκρανία, η Γαλλία πήρε συνειδητή απόφαση να χρησιμοποιήσει τη ρωσική ενέργεια. «Η Γαλλία πρέπει να συνδυάσει τις πράξεις της με τα λόγια της», προέτρεψε η Myllyvirta. «Εάν πραγματικά το Παρίσι υποστηρίζει την Ουκρανία, πρέπει να εφαρμόσει αμέσως εμπάργκο στα ρωσικά ορυκτά καύσιμα και να αναπτύξει γρήγορα λύσεις καθαρής ενέργειας και ενεργειακής απόδοσης», προσθέτει.\nΗ Ευρώπη υποφέρει\nΜε τον πόλεμο στην Ουκρανία να κοντεύει να κλείσει τέσσερις μήνες,τα ταμεία της Μόσχας, πλημμυρίζουν. Η άνοδος των τιμών του πετρελαίου, του φυσικού αερίου, αλλά και των σιτηρών, αποτελεί το καλύτερο «όπλο» του Ρώσου προέδρου Βλαντιμίρ Πούτιν να συνεχίζει την εισβολή, Την ίδια ώρα που το κόστος ζωής στη Δύση και ειδικά στην Ευρώπη, κάνει τους πολίτες να υποφέρουν. Ο πληθωρισμός, που πρακτικά είχε εξαφανιστεί εδώ και δεκάδες χρόνια, επέστρεψε απειλητικά, σαρώνοντας νοικοκυριά και επιχειρήσεις.\nΠριν 10 χρόνια, ο τότε πρόεδρος της ΕΚΤ Μάριο Ντράγκι είχε πει την περίφημη φράση: «ό,τι χρειαστεί» για να σώσει το ευρώ μετά την ελληνική κρίση. Η φράση αυτή ισχύει και σήμερα ή έχει δώσει τη θέση της στην αβεβαιότητα μιας Ευρώπης των συμβιβασμών; Και όχι μόνο στη νομισματική πολιτική.\nΟ πληθωρισμός αυξάνει τις ανισότητες και τις ανισορροπίες. Αποθαρρύνει την αποταμίευση, στερώντας την οικονομία από μελλοντική χρηματοδότηση. Μειώνει τα περιθώρια κέρδους των εταιρειών και αυξάνοντας το κόστος της πίστωσης, ωθεί τις εταιρείες να περιορίσουν τις επενδύσεις τους και τα νοικοκυριά την κατανάλωση- δύο βασικούς μοχλούς ανάπτυξης. Ο υψηλός πληθωρισμός που δικαιολογεί την άνοδο των επιτοκίων, δεν έχει απογειωθεί όμως στην Ευρώπη λόγω των μισθών και των αυξημένων δαπανών για επενδύσεις. Είναι αποτέλεσμα των επιπτώσεων του πολέμου στην Ουκρανία, της αναταραχής στην εφοδιαστική αλυσίδα και των συνεπειών του Covid στις οικονομίες των χωρών μελών της ευρωζώνης.Tο φάσμα του στασιμοπληθωρισμού έφτασε πλέον και στην Παγκόσμια Τράπεζα, η οποία προειδοποιεί για σενάρια παρόμοια με εκείνα πριν από 50 χρόνια. Και μετά την Παγκόσμια Τράπεζα, ο Οργανισμός Οικονομικής Ανάπτυξης (ΟΟΣΑ) μείωσε τώρα τις προοπτικές του για την παγκόσμια οικονομία.\nΟικονομολόγοι όπως ο πρόεδρος του Γερμανικού Ινστιτούτου Οικονομικών Μελετών (DIW) Μαρτσελ Φράτσερ, τονίζουν όμως ότι η απειλή του στασιμοπληθωρισμού λόγω των αυξήσεων των μισθών είναι ένας μύθος. «Στη δεκαετία του 1970, για παράδειγμα, το σοκ της πετρελαϊκής κρίσης πυροδότησε τον πληθωρισμό, αλλά οι αυξανόμενοι μισθοί εκείνη την εποχή δεν προκάλεσαν μόνιμη ζημιά στην οικονομία, λέει ο Φράτσερ. «Αντίθετα, οι αυξήσεις των μισθών σταθεροποίησαν την οικονομία, μέσω της αυξημένης αγοραστικής δύναμης των πολιτών. Οπότε είναι λογικό από επιχειρηματικής σκοπιάς να μην αντιταχθούμε στις αυξήσεις μισθών». Χρειάζονται άμεσα μέτρα -μεταξύ άλλων, ένα ανώτατο όριο στις τιμές του φυσικού αερίου, όπως ζητούν η Ιταλία και η Ελλάδα, κυρίως. Ισως αυτό να είναι ένα πολύ πιο αποτελεσματικό όπλο από ένα νέο πρόγραμμα Pepp ή άλλες νομισματικές λύσεις\nΣε κάθε περίπτωση, η κατάσταση είναι δύσκολη και το ερώτημα που τίθεται στους πολίτες στην Ευρώπη είναι αν πρέπει να πληρώσουν το λογαριασμό για έναν πόλεμο στην Ουκρανία, για τον οποίο δεν ευθύνονται; Γιατί οι Ευρωπαίοι πολίτες πρέπει να πληρώσουν το τίμημα του πολέμου; Η απάντηση που δίνεται από κάποιους ηγέτες είναι ότι ο Πούτιν επιδιώκει να ανακτήσει την πάλαι ποτέ αυτοκρατορία της Μόσχας και συνεπώς πρέπει «να διατηρήσουμε την ελευθερία μας…Αγωνιζόμαστε στο Κίεβο για να μην πολεμήσουμε στη Βαρσοβία ή στην Πράγα». Λιγότερο προφανής είναι η απάντηση στους δυτικο-ευρωπαίους πολίτες που έχουν συνηθίσει εδώ και 30 χρόνια στην ιδέα ότι η Μόσχα δεν αποτελεί κίνδυνο, αλλά -αντίθετα- οι πρώην σοβιετικοί δορυφόροι-όπως η Ουγγαρία και η Πολωνία-μπορεί να είναι πιο ενοχλητικοί για τις αξίες της ΕΕ, από την ίδια τη Ρωσία.\nΩστόσο, σε αυτό το στάδιο του πολέμου, όταν το κόστος ζωής αυξάνεται δραματικά στην Ευρώπη, χρειάζεται μια γενναία απάντηση. Διαφορετικά πλήττει άλλωστε η οικονομική κρίση τη Γερμανία και τη βόρεια Ευρώπη, και αλλιώς τον υπερχρεωμένο ευρωπαϊκό Νότο. Ο πόλεμος στην Ουκρανία είναι υβριδικός, ενσωματωμένος σε πολλά μέτωπα, πιθανώς πολύ περισσότερο από όλους τους πολέμους του παρελθόντος. Η μπάλα, είναι ίσως στην παλιά Ευρώπη και όχι στη Μόσχα.


Intercontinental Sanctuary Cove Resort Χρυσή Ακτή, QLD\nIntercontinental Sanctuary Cove Resort Χρυσή Ακτή\nManor Circle, Χρυσή Ακτή, Αυστραλία\nΤο Intercontinental Sanctuary Cove Resort είναι ένα εξαίσιο παράδειγμα των ξενοδοχείων 4 αστέρων στη Χρυσή Ακτή και προσφέρει δωμάτια για μη καπνιστές με θέα σε η χρυσή Ακτή. Κατασκευασμένο το 2012, το ξενοδοχείο συνδυάζει μοναδικά αποικιακό στιλ μαζί με τις σύγχρονες παροχές.\nΤο ξενοδοχείο βρίσκεται σε κατάλληλη τοποθεσία 7 χλμ μακριά από Australian Outback Spectacular. Στην περιοχή του ξενοδοχείο θα βρείτε στάδιο, μπαρ και εστιατόρια.\nΤο Intercontinental Sanctuary Cove Resort βρίσκεται κοντά σε πλούσιο κήπο και λιμάνι και σε τοπική παραλία.\nΤο ξενοδοχείο έχει 243 δωμάτια εξοπλισμένα με θέρμανση, προσωπικό υπολογιστή, γραφείο εργασίας, μουσικό σύστημα και απευθείας τηλεφωνική γραμμή. Μερικά δωμάτια έχουν καταπληκτική θέα σε λίμνη. Οι επισκέπτες θα εκτιμήσουν ντους, δωρεάν προϊόντα περιποίησης και πετσετέ μπουρνούζια που παρέχονται στα μπάνια.\nΤο εξειδικευμένο εστιατόριο παρέχει ελαφριά φαγητά. Οι επισκέπτες μπορούν να δοκιμάσουν κοκτέιλ, αναψυκτικά και καφέδες που σερβίρονται στο καφέ-μπαρ. Παρέχοντας ποικιλία γευμάτων, τα Sanctuary Cove Tavern και Quay Street Cafe & Bar βρίσκονται γύρω στα 200 μέτρα μακριά.\nΤο Intercontinental Sanctuary Cove Resort προσφέρει γρήγορη πρόσβαση στο αεροδρόμιο Coolangatta/Gold Coast, το οποίο βρίσκεται σε απόσταση 45 λεπτών οδικώς.\nΠροσφέροντας health club, τζακούζι και σάουνα καθώς και θαλασσοθεραπεία, περιποίηση προσώπου και μασάζ, το ξενοδοχείο εξασφαλίζει ευχάριστες μέρες.\nDreamworld 4.5 χλμ\nWhitewater World 4.7 χλμ\nThe Pines at Sanctuary Cove 200 μ\nIntercontinental Sanctuary Cove Resort, Αυστραλία\nSurfers Tradewinds Χρυσή Ακτή\nAir On Broadbeach Χρυσή Ακτή\nSurfers Horizons Χρυσή Ακτή\nBurleigh Gardens North Hi-Rise Holiday Apartments Χρυσή Ακτή\nSvelte Personal Νέο Δελχί\nPride Amber Vilas & Spa Τζαϊπούρ\nMo Gan Shan Χανγκζού\nSky Spa Yokohama Γιοκοχάμα\nEstoril Campos do Jordão\nWhalecove & Hervey Bay\nOne-Bedroom Apartment In Roquetas De Mar Ροκέτας ντε Μαρ\nLiberdade House Lisboa\nCitadel Express Τυφλίδα\nAlmyra & Village Ιεράπετρα\nKassandra Ιαλυσός Ρόδος\nChc Athina & Αγία Πελαγία Κύθηρα\nFrida Village Χερσόνησος


Σινεφίλια [Cinephilia.Gr] - 100 (Αλεξάνδρας 173, Αθήνα)\nΗ ταινία καταγράφει την καθημερινότητα στο Κέντρο Επιχειρήσεων της Άμεσης Δράσης Αττικής. Η ταινία αποτελεί ένα διάλογο ανάμεσα στις κλήσεις των πολιτών που χρειάζονται την Άμεση Δράση και στην προσπάθεια διαχείρισης των κλήσεων αυτών. Μέσα από τον διάλογο αυτό ο θεατής κατανοεί πως όσα συμβαίνουν σχετίζονται με την κοινωνική αδικία, την φτώχεια, την κοινωνική βία και την κατάχρηση της εξουσίας.\nΟ σκηνοθέτης Γεράσιμος Ρήγας δηλώνει σχετικά: «Με ενδιαφέρει να κάνω ταινίες για την καθημερινότητα σε μικρούς χώρους, όπως άλλωστε έγινε και στις προηγούμενες ταινίες μου. Υπάρχει αρνητική προδιάθεση προς την αστυνομία και καχυποψία προς το κράτος γενικότερα, δικαιολογημένα κατά τη γνώμη μου. Όμως πηγαίνοντας κάποιος ως σκηνοθέτης στο Κέντρο Άμεσης Δράσης πρέπει να αποβάλλει ό,τι στερεότυπα έχει και να προσπαθήσει να κινηματογραφήσει το αντικείμενό του με ειλικρίνεια. Θεωρητικά, ρόλος της αστυνομίας και του κράτους είναι να προστατεύει τους ανίσχυρους, στην πραγματικότητα όμως, δυστυχώς νομίζω ότι στην Ελλάδα προστατεύει τους ισχυρούς, αντί να παίζει έναν κοινωνικό ρόλο. Στο ερώτημα ‘’ποιος είναι ο ρόλος της αστυνομίας;’’ νομίζω είναι κάτι που πρέπει να το απαντήσει η ίδια. Είναι πρόληψη του εγκλήματος, είναι καταγραφή του εγκλήματος, είναι εξιχνίαση; Θεωρώ ότι όπως έχει γίνει η ζωή στην Αθήνα αυτή τη στιγμή, η αστυνομία ασχολείται πιο πολύ με την καταγραφή και την εξιχνίαση, οπότε ουσιαστικά στην πόλη αυτή είναι ο καθένας μόνος του, σαν μια ζούγκλα όπου ο καθένας προσπαθεί να επιβιώσει».\nΩς προς την επιλογή των τηλεφωνημάτων στην ταινία, ο Γεράσιμος Ρήγας σχολίασε ότι δεν ήταν συνειδητή, καθώς αυτή ακριβώς είναι η πραγματικότητα στο κέντρο επιχειρήσεων, ενώ κλείνοντας, αναφέρθηκε στη διαδικασία της παραγωγής του ντοκιμαντέρ. «Άδεια πήραμε εύκολα, αλλά κατά τη διάρκεια των γυρισμάτων αντιμετωπίσαμε ορισμένα προβλήματα. Πολλές φορές, ανάλογα με το τι συνέβαινε, μας έλεγαν να σταματήσουμε να γυρίζουμε. Αυτό είναι πολύ δύσκολο σε τέτοιο είδος ντοκιμαντέρ. Παρόλα αυτά, καταφέραμε νομίζω να δείξουμε με ειλικρινή τρόπο τι συμβαίνει στο Κέντρο και να σκιαγραφήσουμε ένα ειλικρινές πορτρέτο της Αθήνας».


Artcore magazine :: Νέες Κυκλοφορίες: Χρονικό ενός τελευταίου καλοκαιριού, της Yasmine El Rashidi (Word-Gazette, Λόγος + Τέχνη)\nΈνα συναρπαστικό μυθιστόρημα. Η El Rashidi μεταφέρει τις αναταραχές στην πατρίδα της με απίστευτη ζωντάνια.\nΗ Yasmine El Rashidi (Γιασμίν Ελ Ρασίντι) είναι αιγύπτια συγγραφέας. Αρθρογραφεί τακτικά για το The New York Review of Books και είναι επιμελήτρια του τριμηνιαίου περιοδικού Bidoun για τις τέχνες και τα γράμματα της Μέσης Ανατολής. Το πρώτο της βιβλίο με τίτλο “The Battle for Egypt” εκδόθηκε το 2011, ενώ πολλά δοκίμιά της έχουν δημοσιευτεί σε λογοτεχνικά περιοδικά. Διδάσκει στο Πρίνστον. Είναι μεταφράστρια έργων του Khairallah Ali στα αγγλικά. Μοιράζει τον χρόνο της μεταξύ Καΐρου και Νέας Υόρκης. Το «Χρονικό ενός τελευταίου καλοκαιριού» είναι υποψήφιο για το Pen Book Award το 2017.


Στον Λογγά όλα τα σπίτια έχουν υποστεί ζημιές από τους σεισμούς – ΤΡΙΚΚΗPress – Τα νέα των Τρικάλων\nΣτον Λογγά όλα τα σπίτια έχουν υποστεί ζημιές από τους σεισμούς Reviewed by Momizat on Μαρ 05 . Δεκάδες είναι τα σπίτια που έχουν υποστεί ρωγμές στην Κοινότητα Λογγά η οποία βρίσκεται κοντά στο επίκεντρο των σεισμών, στην Ποταμιά Λάρισας. Οι αιτήσεις των ι Δεκάδες είναι τα σπίτια που έχουν υποστεί ρωγμές στην Κοινότητα Λογγά η οποία βρίσκεται κοντά στο επίκεντρο των σεισμών, στην Ποταμιά Λάρισας. Οι αιτήσεις των ι Rating: 0\nΔεκάδες είναι τα σπίτια που έχουν υποστεί ρωγμές στην Κοινότητα Λογγά η οποία βρίσκεται κοντά στο επίκεντρο των σεισμών, στην Ποταμιά Λάρισας.\nΟι αιτήσεις των ιδιοκτητών των κτιρίων κατατίθενται στον πρόεδρο της κοινότητας Σωκράτη Γκόγκο και οι ενδιαφερόμενοι συμπληρώνουν το ειδικό έντυπο που τους δίδεται. Το αμέριστο ενδιαφέρον της δημοτικής αρχής εξέφρασε ο δήμαρχος Μετεώρων Θοδωρής Αλέκος ο οποίος επισκέφθηκε σήμερα τα χωριά της ευρύτερης περιοχής.


Σετ 6 ανταλλακτικά φίλτρα για αντίστροφη όσμωση. Primato RO FIlter Pack 6\nΑρχική Σελίδα/Προϊόντα/Ανταλλακτικά Φίλτρα Νερού/Ανταλλακτικά Φίλτρα Αντίστροφης Όσμωσης/Σετ 6 ανταλλακτικά φίλτρα για αντίστροφη ώσμωση. Primato RO FIlter Pack 6\nΚΩΔΙΚΟΣ (SKU): RO FIlter Pacκ 6\nΠΡΟΣΟΧΗ! Κυκλοφορούν στο εμπόριο συστήματα αντίστροφης ώσμωσης όπου στο πρώτο και τρίτο στάδιο υπάρχουν φίλτρα πολυπροπυλενίου. Αυτό είναι λάθος καθώς η μεμβράνη της ώσμωσης χαλάει από το χλώριο και τα χημικά και όχι από τα χώματα όπως πιστεύουν πολλοί. Γιαυτό, σε μία σωστή ώσμωση, το φίλτρο πολυπροπυλενίου μπαίνει στο πρώτο στάδιο για να προστατεύσει τα φίλτρα ενεργού άνθρακα τα οποία μπαίνουν στο δεύτερο και τρίτο στάδιο. Τα φίλτρα ενεργού άνθρακα με τη σειρά τους καθαρίζουν το νερό από τα χημικά και το χλώριο ώστε να δουλέψει περισσότερο καιρό και πιο σωστά η μεμβράνη. Μία καθαρή και σωστή μεμβράνη δουλεύει καλύτερα κι έτσι δεν απορρίπτεται πολύ νερό από το σύστημα στην αποχέτευση.\nΣτάδιο 4: Στο τέταρτο στάδιο βρίσκεται η μεμβράνη της αντίστροφης όσμωσης. Η μεμβράνη έχει διαπερατότητα 0,0001 μικρά και παραγωγή 50GPD (Galons Per Day), δηλαδή 189 λίτρα τη μέρα. Εδώ φιλτράρονται τα άλατα, τα νιτρικά, το χρώμιο, το αρσενικό, τα δηλητήρια, τα μικρόβια και τα βακτήρια. Η μεμβράνη διαθέτει πιστοποίηση NSF 58.


Μυστικά για να επιταχύνεις τον μεταβολισμό σου και να «κάψεις» τα περιττά κιλά των εορτών! – xOrisOria News\n10 μύθοι του κινηματογράφου που δεν ισχύουν στην πραγματικότητα [βίντεο]\nΗ θεραπεία της αρθρίτιδας βρέθηκε στη φύση\nΠοια τρόφιμα δεν πρέπει να αποθηκεύουμε ποτέ μεταξύ τους και ποια πάνε μόνα τους – Δείτε την λίστα\nΠροσοχή: Τι σημαίνει αν δείτε αυτό το σημάδι στο νύχι σας\nΜυστικά για να επιταχύνεις τον μεταβολισμό σου και να «κάψεις» τα περιττά κιλά των εορτών!\nDate: 11 Ιανουαρίου, 2020\nΑναμφισβήτητα στις γιορτές που πέρασαν όλοι μας γευτήκαμε τις εορταστικές απολαύσεις των ημερών και λιπαρά σνακ. Μερικοί ίσως ξεφύγαμε και λίγο περισσότερο.\nΈνα νέο έτος έχει ξεκινήσει και μια νέα αρχή ξεκινάει για τον εαυτό μας, το σώμα μας και τη διατροφή μας. Ας κάνετε ένα υγιεινό ξεκίνημα για το 2020! Πως θα το πετύχετε;\nΥπάρχουν κάποια βήματα, τα οποία θα σας βοηθήσουν να επιταχύνετε τον μεταβολισμό σας. Αυτό που θα πρέπει να κάνετε, είναι να προσπαθήσετε να τα κάνετε συνήθεια. Ωστόσο, τα αποτελέσματα δεν θα σας απογοητεύσουν.\nΜην αφήνεις ούτε στιγμή το σώμα να αφυδατώνεται. Χωρίς να προχωρήσεις σε υπερβολές, προσπάθησε να πίνεις αρκετά υγρά τη μέρα σεβόμενος πάντα την ανάγκη του οργανισμού σου.\nΜπορεί να το ξεχνάς ή να το τρως στο… πόδι, το πρωινό όμως είναι το σημαντικότερο γεύμα της ημέρας και πρέπει να του δίνεις τη σημασία που του αξίζει. Αυτό θα δώσει στον οργανισμό σου την «κλωτσιά» που χρειάζεται για να ξυπνήσει και να αρχίσει να καίει θερμίδες.\nΠρόσφατες έρευνες πάνω στην παχυσαρκία δείχνουν ότι η έλλειψη ασβεστίου μπορεί να απελευθερώσει την ίδια ορμόνη που κάνει το σώμα να συσσωρεύει λίπος. Μην υποτιμάς το γιαουρτάκι στο βραδινό σου λοιπόν.\nΜην το παρακάνεις με το αλκοόλ ιδίως αργά το βράδυ, αν δεν θέλεις να κάνεις το μεταβολισμό σου πιο αργό και από σαλίγκαρο. Έρευνες έχουν δείξει ότι την επόμενη μέρα από μια βραδιά που «τα ΄πιες» με τα φιλαράκια σου, ο μεταβολισμός σου σημειώνει σημαντική επιβράδυνση.\nΑντίθετα με ότι πιθανόν πιστεύεις, τα ενδιάμεσα γεύματα δεν σε παχαίνουν. Το να παραλείπεις γεύματα όμως είναι ένας σίγουρος τρόπος να επιβραδύνεις το βασικό μεταβολισμό σου. Καλό είναι λοιπόν να τρως κάθε 3 περίπου ώρες, αλλά όχι ότι να” ναι. Προτίμησε μια μπάρα δημητριακών, κράκερς ολικής αλέσεως, φρούτα, ένα χυμό ή ένα γιαουρτάκι.\nΟποιαδήποτε μορφή άσκησης και αν επιλέξεις, αν την κάνεις έξω, στο κρύο, θα κάψεις περισσότερο λίπος, λένε έρευνες. Ντύσου καλά και δοκίμασε το.\nΑν περνάς πολλές ώρες σε σκοτεινό και μουντό περιβάλλον, ενεργοποιούνται στο σώμα σου λειτουργίες που σου προκαλούν υπνηλία και συμβάλλουν στο να πάρεις βάρος. Μην μένεις συνέχεια κλεισμένος. Οι καλύτερες ώρες για να εκτεθείς στο φυσικό φως είναι μεταξύ 11 το πρωί και 3 το μεσημέρι, επομένως βρες τρόπο να σηκωθείς από το γραφείο σου για λίγο και να κάνεις μια μικρή βόλτα έξω, να σε «δει» ο ήλιος (όταν υπάρχει).\nΗ βιταμίνη C, όπως και το ασβέστιο, «συνεργάζονται» για να αποκτήσεις τέλειο σώμα. Το ασβέστιο επιταχύνει το μεταβολισμό, ενώ η βιταμίνη C βοηθάει τον οργανισμό σου να απορροφήσει το ασβέστιο για ακόμα καλύτερα αποτελέσματα.\nΝαι, το τζίντζερ εκτός από το ότι βελτιώνει τη γεύση στο φαγητό, αυξάνει και τις καύσεις σου. Χρησιμοποίησε το παντού από το χυμό μέχρι τη σαλάτα σου.\n16. Πες «ναι» στη διαλειμματική προπόνηση\nΕκτός από το ότι θα προσθέσει ποικιλία στην άσκησή σου, η διαλειμματική προπόνηση θα σου επιτρέπει να καις περισσότερες θερμίδες σε λιγότερο χρόνο, που είναι ιδανικό ιδίως αν δεν έχεις πολύ ελεύθερο χρόνο. Το Mylivegym.gr μπορεί να σε βοηθήσει να αυξήσεις το μεταβολισμό σου σημαντικά παρακολουθώντας από το σπίτι σου τακτικά κάποια από τα δεκάδες προγράμματα διαλειμματικής προπόνησης που υπάρχουν διαθέσιμα σε αυτό το website με ή χωρίς εξοπλισμό.\nΤαμπάσκο, τσίλι, καγιέν, ότι κι αν διαλέξεις θα κάνει τη δουλειά του. Τα καυτερά φαγητά συνδυάζουν συστατικά που κάνουν τον μεταβολισμό σου να τρέχει με χίλια και το σώμα σου άπαιχτο.\nΤα λιπαρά ψάρια, όπως ο τόνος, ο σολομός και η σαρδέλα αυξάνουν τα επίπεδα της λεπτίνης, της ορμόνης που ελέγχει την όρεξή σου. Γι” αυτό προτίμησέ τα στη διατροφή σου.\nΦρόντισε να έχεις φάει το τελευταίο γεύμα σου αρκετή ώρα πριν πέσεις για ύπνο, για να προλάβεις να το κάψεις, διαφορετικά θα δεις τη ζυγαριά σου να ανεβαίνει επικίνδυνα. Labels Άρθρα, Υγεία loading…ksipnistere.com\nΤου κ@λου τα εννιάμερα........Τι σημαινει και πως εμφανιστηκε η φραση? (Απιστευτο κειμενο που δεν πρεπει να χασεις) ( 19,566 )\nΞΕΚΑΡΔΙΣΤΙΚΟ βίντεο: τα πιο τρελά αστεία που θα σας φτιάξουν τη διάθεση – Πολύ γέλιο ( 11,191 )\nΦΑΝΤΑΣΤΙΚΟ!!! Τα μυστικά για να διαβάζετε το πρόσωπο ενός ανθρώπου ( 11,025 )\nΤΡΕΜΟΥΝ ΟΙ ΦΑΡΜΑΚΟΒΙΟΜΗΧΑΝΙΕΣ… θεραπεύει τα πάντα εκτός από το θάνατο! ( 7,565 )\nΑυτό είναι το ρόφημα ''θάνατος'' που καταναλώνουν εκατομμύρια άνθρωποι στον κόσμο! ( 4,505 )\n5 βασικά γνωρίσματα που κάνουν έναν άντρα κορυφή στο σεχ! ( 3,714 )\nΓελοιογραφίες με… νόημα! (εικονες) ( 3,539 )\nΑΝΕΚΔΟΤΟ: Ο φοιτητης ( 2,373 )\nΠόλη μυστήριο στη Ρουμανία!!!Ξέρετε ποιά είναι;;;Δεν λένε τίποτα στον κόσμο !Τα κρύβουν!! ( 2,181 )\nΞεκίνησε με μερικά κουτιά - Σε 60 μέρες οι γείτονές του δεν πίστευαν τι έφτιαξε! ( 2,037 )\nΑνακατέψτε λίγο αλάτι με ελαιόλαδο και δεν θα αισθανθείτε πόνο για τα επόμενα 5 χρόνια! ( 2,031 )\nΜε ποια λέξη θα πείθετε τους πάντες για να σας κάνουν τα... χατίρια; ( 1,882 )\nΣχεδόν ΟΛΟΙ οι πολιτικοί της Ελλάδας είναι ΜΑΣΟΝΟΙ – ΑΠΟΚΑΛΥΠΤΙΚΟ βίντεο ( 1,867 )


Σούπερ δαχτυλίδι με μαγικές ικανότητες!\nΝέο gadget με απίστευτες δυνατότητες.\nΣαν τον Αρχοντα των Δαχτυλιδιών θα αισθανθεί όποιος φορέσει το νέο gadget ιαπωνικής εταιρίας τεχνολογίας. Μοιάζει με μοντέρνο δαχτυλίδι, στην πραγματικότητα όμως είναι «μαγικό ραβδί», που επιτρέπει την επικοινωνία με ηλεκτρονικές συσκευές και διαδικτυακές εφαρμογές. Αρκούν μονάχα μερικές απλές χειρονομίες στον αέρα!\nΤο δαχτυλίδι της εταιρίας Logbar φοριέται στον δείκτη και ο χρήστης του αρκεί, για παράδειγμα, να σχεδιάσει στον αέρα τον σχήμα ενός φακέλου για να αποκτήσει πρόσβαση στα e-mails του! Ή να σχεδιάσει μία κάμερα για να ενεργοποιηθεί η φωτογραφική μηχανή του κινητού του τηλεφώνου ή μία νότα για να αποκτήσει πρόσβαση στο μουσικό αρχείο του!\nΟπως εξηγούν οι σχεδιαστές του, το προηγμένης τεχνολογίας δαχτυλίδι, το οποίο λειτουργεί με μπαταρίες, διαθέτει ενσωματωμένους αισθητήρες κίνησης και αφής, τσιπάκι Bluetooth, λάμπες LED και σύστημα δόνησης. Για να ενεργοποιηθεί, αρκεί το πάτημα ενός κουμπιού. Αμέσως οι χρήστες αρχίζουν να ενημερώνονται για τυχόν νέα e-mails στο ηλεκτρονικό ταχυδρομείο τους ή για νέες δημοσιεύσεις στο facebook. Για να σημάνει μία ειδοποίηση, το δαχτυλίδι δονείται ή φωτίζεται!\nΤο gadget της Logbar παρέχει επίσης τη δυνατότητα αποστολής γραπτών μηνυμάτων, αφού ο χρήστης μπορεί να «γράψει» σχεδιάζοντας τα γράμματα στον αέρα, ενώ μπορεί να συνδεθεί και με οποιοδήποτε άλλο «έξυπνο» gadget, καθώς είναι συμβατό με λογισμικά προγράμματα Android και iOS. Ακόμα, χάρη στο Bluetooth και ειδικές εφαρμογές όπως το iBeacon, μπορεί να εκτελέσει πληρωμές λογαριασμών, ενώ μέσω GPS να εντοπίσει το κοντινότερο εστιατόριο ή εμπορικό κατάστημα. Η διάθεσή του αναμένεται να ξεκινήσει μέσω internet τον ερχόμενο Ιούλιο και η τιμή θα κυμανθεί λίγο πάνω από τα 100 ευρώ.


Ph 3 8 Κοκκώδης άνθρακας\nΣπίτι > Προϊόντα > Ph 3 8 Κοκκώδης άνθρακας\n(Σύνολο 24 Προϊόντα για Ph 3 8 Κοκκώδης άνθρακας)\nNingxia Huahui Activated Carbon Company Limited is one of the Ph 3 8 Κοκκώδης άνθρακας leading brands in China. It is the factory & supplier specializing in manufacturing Ph 3 8 Κοκκώδης άνθρακας. Offer high quality Ph 3 8 Κοκκώδης άνθρακας at a cheap wholesale price.\nΧονδρικό Ph 3 8 Κοκκώδης άνθρακας από την Κίνα, πρέπει να βρείτε φτηνές Ph 3 8 Κοκκώδης άνθρακας ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Ph 3 8 Κοκκώδης άνθρακας παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Ph 3 8 Κοκκώδης άνθρακας, Είμαστε 'll να σας απαντήσει ταχύτερα.


Χριστουγεννιάτικες εκδηλώσεις στον Κορινό - Η Καθημερινή Ενημέρωση για την Κατερίνη και την Πιερία\nΣτις 30 Δεκεμβρίου “Όλοι μαζί μια αγκαλιά” υποδεχόμαστε τον νέο χρόνο και στις 06 Ιανουαρίου διώχνουμε τους καλικάντζαρους\nΠροπαραμονή των Χριστουγέννων, ο Άγιος Βασίλης επισκέφτηκε και φέτος τον Κορινό. Το τρενάκι, τον παρέλαβε μαζί με τα παιδιά στο χώρο μπροστά από τη φάτνη και το μεγάλο δέντρο της πλατείας και τον μετέφερε στα σπιτάκια, στην καρδιά του εμπορικού κέντρου του χωριού.\nΕκεί, υποδέχτηκε τους μικρούς του φίλους και τους μοίρασε δώρα, τα οποία είχαν ετοιμάσει οι βοηθοί του.\nΣτο εργαστήρι και ατελιέ των ξωτικών, τα παιδιά με τη χρήση συνδυασμού υλικών έφτιαξαν έναν Άγγελο και έβαψαν τα πρόσωπά τους, ενώ αμέσως μετά έκαναν – δωρεάν – βόλτα με το τρενάκι. Παράλληλα, χριστουγεννιάτικες μελωδίες πλημμύρισαν τον κεντρικό δρόμο, ο οποίος λόγω της εκδήλωσης παρέμεινε κλειστός για τα αυτοκίνητα.\nΡαντεβού στην επόμενη εορταστική συνάντηση στις 30 Δεκεμβρίου, όπου “Όλοι μαζί μια αγκαλιά” θα τραγουδήσουμε, θα χορέψουμε και θα κεραστούμε από τους πολιτιστικούς συλλόγους του χωριού.\nΕπίσης, στις 06 Ιανουαρίου διώχνουμε τους καλικάντζαρους με τον πρώτο χρωματοπόλεμο στην Πιερία!\nΕτικέτες: ΚαλικάντζαροιΚορινόςΌλοι μαζί μια αγκαλιάΠρωτορονιάΧρωματοπόλεμος\nΤα «πόθεν έσχες» των πολιτικών αρχηγών και του Προέδρου της Δημοκρατίας\nΜόνο με αντιολισθητικές αλυσίδες η κυκλοφορία σε περιοχές της Μακεδονίας


Τους τελευταίους μήνες, μπορούμε να δούμε μια νέα τάση σχετικά με τις περιπτώσεις έξυπνων τηλεφώνων και τους ειδικούς κατόχους που έχουν κολλήσει στο πίσω μέρος για να είναι πιο εύκολο να κρατηθούν. Τα smartphones σταματήσουν να είναι ένα gadget που κρατάμε στα χέρια μας και γίνουμε επέκταση του χεριού, είναι ενοχλητικό.\nΕιλικρινά, αγόρασα αυτήν την υπόθεση με ένα ειδικό λουράκι, αλλά αποφάσισα να το αγοράσω μόνο επειδή είναι επίσημη υπόθεση για το Xiaomi Mi 9. Είναι μεγάλο, αδέξια και δεν είναι άνετο να φοράτε τη ζώνη (λαβή) στην τσέπη σας.\nΔυστυχώς, η Xiaomi προχωράει προς αυτή την κατεύθυνση και προσθέτει στη μάρκα Youpin της Zhuhai και της Hong Enterprise Co., Ltd. Στο εσωτερικό υπάρχει μια βάση με διαστάσεις 80 mm x 25 mm, κατασκευασμένη από ανοξείδωτο χάλυβα 420 και καλυμμένη με δέρμα. Από την άλλη πλευρά, υπάρχει μια ταινία διπλής όψης για να κολλήσετε τη λαβή στο πίσω μέρος του τηλεφώνου.\nΗ λαβή του Freefinger έχει χρεωθεί στο 28.9 γιουάν ή $ 5. Διατίθεται σε τέσσερα χρώματα: μπλε, μαύρο, καφέ και πράσινο.\nΚατά τη γνώμη μου, περνάμε πάρα πολύ χρόνο με το τηλέφωνο στο χέρι, και αυτές οι λαβές θα κάνουν τα πράγματα χειρότερα. Εφόσον έχω ήδη ένα smartphone γαντζωμένο στο δάχτυλό μου, θα ανανεώσω το e-mail μου και θα ελέγξω τι συμβαίνει στο facebook, ίσως κάτι να συμβεί. Στο 90% δεν χάνουμε χρόνο! Γι 'αυτό είναι ένας τεράστιος υποστηρικτής της λειτουργίας "χρόνος πριν την οθόνη"αν δεν ξέρετε τι είναι, τότε αναφέρομαι σε αυτό εγγραφή. Ελπίζω ότι ακόμη και τμήματα της κοινωνίας θα ανοίξουν τα μάτια τους και όταν θα δουν το αποτέλεσμα πάνω από δύο ώρες την ημέρα χρησιμοποιώντας το τηλέφωνο άσκοπα, θα αποφασίσουν να αλλάξουν κάτι στη ζωή τους.\nMichał Ιούλιος 15, 2019


HONDA CFR1100L Africa Twin Adventure Sp. DCT, Test: Η ωρίμανση - MotorBike.gr\nMotorBike.gr > Δοκιμές > HONDA CFR1100L Africa Twin Adventure Sp. DCT, Test: Η ωρίμανση\n19/02/2021 Οδυσσέας Σολωμού Νίκος Παντελούς\nΟ γύρος του κόσμου με το ένα χέρι\n*Kυβισμός: 1.084 cc * Iπποδυναμη: 100,2 ίπποι / 7.500 σ.α.λ. *Τελική: 193 km/h *Βάρος: 236 κιλά (γεμάτη) *Τιμή: 16.500-19.900 ευρώ\nH Ηonda έκανε την απαραίτητη, λόγω προδιαγραφών αλλά και απαιτήσεων της κατηγορίας, υπέρβαση στα κυβικά, εξοπλίζοντας τις ουκ ολίγες εκδόσεις των Africa Twin με έναν κινητήρα 1.084 cc. Συνδυαστικά με τη γενικότερη ανανέωση των μοντέλων, όλες οι Africa Twin, είτε στη βασική έκδοση, είτε στην Adventure Sports, παρουσιάζονται πλέον πιο ώριμες, προβάλλοντας το δικό τους ξεχωριστό στίγμα στην ιδιαίτερα ανταγωνιστική κατηγορία που ανήκουν.\nΗ Africa Twin 1100 Adventure Sports DCT που δοκιμάζουμε σήμερα χαρακτηρίζεται ως η μοτοσυκλέτα που κάνει “τον γύρο του κόσμου με το ένα χέρι” επειδή είναι αυτόματη και το αριστερό χέρι τεμπελιάζει… αν δεν πιάσατε το υπονοούμενο.\nΜια από τις πιο πολυσυζητημένες επιστροφές τα τελευταία χρόνια ήταν αυτή του Africa Twin το 2015. Η κληρονομία πολύ βαριά και η Honda κατάφερε να μην υποκύψει στο “τραγούδι των σειρήνων” της κατηγορίας και στις επιταγές του marketing.\nΘα ήταν πολύ εύκολο για το Big–H να σπαταλήσει το θρυλικό αυτό όνομα σε μια βαριά, ογκώδη και εντελώς απομακρυσμένη από το χώμα μοτοσυκλέτα (βλ Street Adventure), χαϊδεύοντας τα αυτιά του πολυπληθούς πελατειακού κοινού που αρκείται μόνο στην εικόνα και όχι στην ουσία.\nΠρος τιμήν της εταιρίας, το πρώτο Africa Twin της νέας εποχής είχε έκδηλα On–Off χαρακτηριστικά, 21” μπροστινό τροχό, αθλητική σιλουέτα και πολύ καλές εκτός δρόμου ικανότητες.\nΑκόμα και η Adventure Sports έκδοση που ακολούθησε, η οποία ήταν σαφώς πιο μεγαλόσωμη και λουσάτη, δεν απέκοψε εντελώς τους δεσμούς της με την περιπέτεια, εκφράζοντάς την απλά σε διαφορετικό πεδίο: πιο ασφάλτινο και ταξιδιάρικο.\nΤο επόμενο εξελικτικό βήμα ήταν η αύξηση του κυβισμού και η προσθήκη εξοπλισμού και στη δοκιμή αυτή εξετάζουμε την επίδραση που είχαν αυτές οι αλλαγές, στην Africa Twin Adventure Sports.\nΕντυπωσιακή, ελαφρώς “θυμωμένη” όψη\nΞεκινώντας από τον κινητήρα, ο οποίος παραμένει δικύλινδρος σε σειρά, με 4 βαλβίδες σε κάθε κύλινδρο με στρόφαλο 270 μοιρών, προσομοιάζοντας τη λειτουργία ενός V2 κινητήρα, η μεγαλύτερη χωρητικότητα (1.084 από 998 κ.εκ.), επιτεύχθηκε μεγαλώνοντας τη διαδρομή των εμβόλων, από τα 75,1 στα 81,5 χλστ.\nΜε τη διάμετρο των πιστονιών στα 92 χλστ., συνεχίζει ασφαλώς να έχει υπερτετράγωνα χαρακτηριστικά ( μεγαλύτερη διάμετρος x διαδρομή) και όπως διαπιστώθηκε στον δρόμο, δεν έχει χάσει καθόλου από ευστροφία. Αυτό έχει εν πολλοίς να κάνει και με τον διαφορετικό χρονισμό των βαλβίδων της νέας Africa, που εντάσσονται σε μια επανασχεδιασμένη κεφαλή.\nΤο δικό της δρόμο ακολουθεί η Honda στον κινητήρα του μεγάλου Adventure: δικύλινδρος σε σειρά\nΣτις αλλαγές συγκαταλέγονται επίσης μια μικρή αύξηση στη συμπίεση (10:1 από 10:0), αλλά και η αναθεώρηση του… “αναπνευστικού” συστήματος του κινητήρα, αφού τόσο ο ψεκασμός, όσο και η εξάτμιση αποτελούν νέες και βελτιωμένες μονάδες.\nΌλα αυτά είχαν ως αποτέλεσμα μια αύξηση στην ισχύ, με την ιπποδύναμη να ανακοινώνεται στους 100,5 ίππους στις 7.500 rpm και τη ροπή στα 10,7 kgm / 6.250 rpm, όταν στην προηγούμενη έκδοση, οι τιμές αυτές ήταν 95 ίπποι στις 7.500 rpm και 9,8 kgm στις 6.000 rpm.\nΠροστατευτικά κάγκελα για τα πλάγια της Africa και αλουμινένια ποδιά για τον κινητήρα\nO κινητήρας είναι επίσης ελαφρύτερος κατά 2,2 κιλά στην έκδοση DCT και ο πρωταγωνιστής στη συνολική μείωση του βάρους της μοτοσυκλέτας, η οποία, μαζί με τις υπόλοιπες αλλαγές, ανέρχεται πλέον στα 250 κιλά (από 253 κιλά, πάντα μιλώντας για την DCT έκδοση).\nΣυμπρωταγωνιστής στη δίαιτα, είναι το επανασχεδιασμένο περιμετρικό ατσάλινο πλαίσιο ενώ βάρος αφαιρέθηκε και από το υποπλαίσιο, το οποίο είναι αφαιρούμενο και κατασκευασμένο από αλουμίνιο. Πέραν του μικρότερου βάρους, αυτό το τελευταίο αποτελεί μια καλοδεχούμενη και σοφή επιλογή και για έναν άλλο λόγο, ειδικά στις Adventure μοτοσυκλέτες.\nΜια “γερή” πτώση με γεμάτες πλαϊνές βαλίτσες σκληρού υλικού εκτός δρόμου, μπορεί να δημιουργήσει προβλήματα στο υποπλαίσιο και προφανώς όταν αυτό είναι αφαιρούμενο μετριάζει τις επιπτώσεις που μπορεί να έχει η κατάσταση στην επισκευή.\nΜισό κιλό βάρους έχει αφαιρεθεί και από το αλουμινένιο ψαλίδι της μοτοσυκλέτας, που είναι πλέον πιο άκαμπτο, έχοντας επανασχεδιασθεί με βάση τα πρότυπα που χρησιμοποιούνται στα ΜΧ μοντέλα της Honda.\nΗ λιτή βάση για τις μπαγκαζιέρες και στην ουρά το αλουμινένιο top box\nΤώρα την παράσταση στον τομέα των αναρτήσεων την κλέβουν οι Showa EERA, οι ηλεκτρονικά ρυθμιζόμενες μονάδες που τοποθετούνται στην έκδοση Adventure Sports ES, την οποία οδηγήσαμε στη δοκιμή μας.\nΟι αναρτήσεις αυτές μπορούν να ρυθμιστούν για έναν αναβάτη, για αναβάτη και συνεπιβάτη, καθώς και με αναβάτη-συνεπιβάτη και αποσκευές.\nΤο ανεστραμμένο πιρούνι έχει καλάμια διαμέτρου 45 χλστ. και προσφέρει διαδρομή 230 χλστ, ενώ το μονό αμορτισέρ πίσω εδράζεται σε σύστημα μοχλικού Pro Link. Η διαδρομή του είναι 220 χλστ. και κατασκευάζεται, όπως και το πιρούνι, από την Showa.\nΚυματιστοί δίσκοι της Nissin 310 mm και ακτινικές δαγκάνες\nΣτα φρένα επίσης, η εικόνα είναι πολύ καλή, με δύο δίσκους διαμέτρου 310 χλστ. μπροστά και τετραπίστονες «ακτινικές» δαγκάνες της Nissin, ενώ πίσω έχει τοποθετηθεί μονός δίσκος 256 χλστ. και δαγκάνα ενός εμβόλου.\nOι τροχοί είναι ακτινωτοί και διαμέτρου 21 ιντσών μπροστά και 18 ιντσών πίσω και πλέον δέχονται tubeless ελαστικά, στην προκειμένη περίπτωση τα Battlax Adventurecross Tourer AX41T της Bridgestone, σε διαστάσεις 90/90-21 και 150/70-18.\nΜονό αμορτισέρ με ανάρτηση Pro Link με συνδέσμους και αλουμινένιο ψαλίδι\nΗ προσθήκη μιας IMU μονάδας έξι αξόνων, επέτρεψε την αναβάθμιση και την ενσωμάτωση νέων στοιχείων στα ηλεκτρονικά βοηθήματα. Πέραν του Cornering ΑΒS, οι πληροφορίες που συλλέγονται από την IMU καθορίζουν το πώς, πότε και για πόσο θα επιδράσουν τα συστήματα αυτά όταν ενεργοποιηθούν.\nΑυτό αφορά στο Traction Control, στο Wheelie Control, στο Traction Control αλλά και στη λειτουργία του DCT. Φυσικά το Τhrottle By Wire γκάζι της μοτοσυκλέτας, σημαίνει ότι υπάρχουν διαθέσιμα και Riding Modes, που πέραν της απόδοσης του κινητήρα, μεταβάλλουν αναλόγως και όλα τα επί μέρους συστήματα που αναφέρθηκαν πιο πάνω.\nΜια πολύ καλή έγχρωμη οθόνη TFT πάνω, κι άλλη μια οθόνη LCD κάτω. Πλήθος ενδείξεων και προειδοποιητικών λυχνιών\nΟ αναβάτης έχει στη διάθεση του τέσσερα Riding Modes, με τις ονομασίες Tour, Urban, Gravel και Off Road, δηλαδή Ταξίδι, Αστική Μετακίνηση, Χωματόδρομος και Εκτός Δρόμου και η μετάφραση στα ελληνικά προφανώς και προσδιορίζει το πού και πότε αυτά χρησιμοποιούνται.\nΠέραν όμως αυτών των ρυθμίσεων, υπάρχουν επίσης και δύο επιλογές User, όπου μπορεί κανείς να επιλέξει τις διαβαθμίσεις της απόδοσης στα πάντα, φτιάχνοντας τα δικά του, custom προφίλ, τα οποία μπορούν φυσικά να αποθηκευτούν και να χρησιμοποιούνται κατά βούληση.\nΜισή ντουζίνα διακόπτες και λίγοι ακόμα στο αριστερό άκρο του τιμονιού\nAς δούμε λοιπόν πιο αναλυτικά το πώς ρυθμίζονται όλα αυτά και πώς επιδρούν. Σημειώνεται ότι η ισχύς του κινητήρα έχει τέσσερις μεταβλητές, το φρένο στο κλείσιμο του γκαζιού τρεις, το Wheelie Control 3 (+απενεργοποίηση) και το Conering ABS μπορεί να ρυθμιστεί σε Road, Gravel και Off–Road λειτουργία, προσφέροντας σε αυτό το τελευταίο mode δυνατότητα απενεργοποίησης στον πίσω τρόχο.\nΤο Traction Control έχει 7 διαβαθμίσεις και αυτές επιλέγονται αυτόματα, βάση των δεδομένων της IMU, δηλαδή η ρύθμιση του συστήματος είναι δυναμική και σε πραγματικό χρόνο. Ο αναβάτης έχει δυνατότητα απενεργοποίησης ή την επιλογή μιας μόνο συγκεκριμένης διαβάθμισης, η οποία θα παραμένει αμετάβλητη για όσο χρόνο το επιθυμεί.\nTour: Ισχύς κινητήρα στην υψηλότερη διαβάθμιση, φρένο κινητήρα στη μεσαία θέση (2), Cornering ΑΒS σε λειτουργία Road.\nUrban: Ισχύς κινητήρα στη δεύτερη ισχυρότερη διαβάθμιση (από τις τέσσερις συνολικά), φρένο κινητήρα στη μεσαία θέση, Cornering ΑΒS σε λειτουργία Road.\nGravel: Iσχύς κινητήρα στη χαμηλότερη διαβάθμιση, φρένο κινητήρα στη χαμηλότερη διαβάθμιση (από τις τρεις συνολικά), Cornering ABS σε λειτουργία Gravel, χωρίς δυνατότητα απενεργοποίησης του πίσω.\nOff–Road: Iσχύς κινητήρα στην τρίτη διαβάθμιση ισχύος, φρένο κινητήρα στη χαμηλότερη διαβάθμιση, Cornering ABS σε λειτουργία Off–Road, με δυνατότητα επιλογής απενεργοποίησης του πίσω.\nΑξίζει να σημειωθεί ότι και στα ανωτέρω modes, προσφέρεται η δυνατότητα παράκαμψης των εργοστασιακών επιλογών, με τον αναβάτη να μπορεί να έχει τις δικές του προτιμήσεις σε ό,τι αφορά την επίδραση του Wheelie Control και του Traction Control.\nUser 1 & 2: Ο αναβάτης μπορεί να επιλέξει οποιαδήποτε ρύθμιση σε ό,τι αφορά στην ισχύ του κινητήρα (1-4), στο φρένο του κινητήρα (1-3) και στη λειτουργία του Cornering ΑΒS (Road, Gravel, Off–Road).\nΤο δεξί καπάκι του κινητήρα περικλείει τον μηχανισμό του αυτόματου κιβωτίου DCT\nΤώρα συνδυαστικά με όλα αυτά, στην έκδοση DCT όπως αυτή της δοκιμής μας, μπορεί να επιλεγεί και ο τρόπος με τον οποίο αλλάζουν οι σχέσεις όταν επιλέξει κανείς την αυτόματη λειτουργία του. Το βασικό πρόγραμμα D (από το Drive), χρησιμοποιείται για χαλαρή μετακίνηση με έμφαση στην οικονομία, αλλάζοντας τις σχέσεις πολύ νωρίς και κρατώντας τις στροφές του κινητήρα χαμηλά.\nΥπάρχουν όμως και τρεις λειτουργίες S (από το Sport, χωρισμένες σε S1, S2 και S3), όπου και το DCT καθυστερεί τις αλλαγές σχέσης, με τον κινητήρα να στροφάρει πιο ψηλά.\nΠροφανώς οι τρεις αυτές ρυθμίσεις ταιριάζουν σε πιο δυναμική οδήγηση, ενώ διαθέσιμη είναι και η λειτουργία «G» του DCT, που ενεργοποιείται με ξεχωριστό κουμπί και αρμόζει σε οδήγηση εκτός δρόμου, βελτιώνοντας τους χρόνους των εναλλαγών των σχέσεων και εισάγοντας και την παράμετρο της κλίσης στον οριζόντιο άξονα στις συνισταμένες που λαμβάνονται υπόψη.\nΓια παράδειγμα, αν κάποιος επιχειρήσει ανάβαση ή κατάβαση ενός απότομου σε κλίση τεχνικού περάσματος στο χώμα, με χαμηλή ταχύτητα, η G λειτουργία του DCT θα διατηρήσει την πρώτη σχέση περισσότερο πριν αλλάξει σε δευτέρα, προσφέροντας φρένο από τον κινητήρα (κατάβαση) ή πιο άμεση απόκριση στο γκάζι (ανάβαση).\nΗ παραμετροποίηση της μοτοσυκλέτας λοιπόν είναι πολύ μεγάλη και οι συνδυασμοί που μπορούν να προκύψουν εκατοντάδες, ενώ σημειώνεται επίσης ότι και οι EERA αναρτήσεις της Showa, μεταβάλλον τα χαρακτηριστικά τους αναλόγως του Riding Mode που έχει επιλλεχθεί. Ευτυχώς όλες αυτές τις συνισταμένες τις διαχειρίζονται βολικά – αν και πολλά! – κουμπιά και χειριστήρια και προβάλλονται στη νέα έγχρωμη TFT οθόνη 6,5 ιντσών με λειτουργία αφής. Δεκαέξι (!) διακόπτες στο αριστερό άκρο του τιμονιού αναλαμβάνουν τις πάμπολλες λειτουργίες που έχει να ελέγξει ο αναβάτης.\nΗ οθόνη ως μέσο προβολής είναι άριστη, όποτε εκπληρώνει στο ακέραιο τον κυρίως ρόλο της. Από εκεί κι έπειτα η επαφική λειτουργία είναι περισσότερο ένα καλοδεχούμενο gadget, παρά κάτι ουσιαστικό και πρακτικό. Λειτουργεί καλά, χωρίς να χρειαστεί να βγάλει κανείς τα γάντια του αλλά για λόγους ασφαλείας αυτό γίνεται μόνο σε στάση.\nΥπάρχει επίσης και ένας συμπληρωματικός πίνακας κάτω από την TFT οθόνη, που περιλαμβάνει μια μονόχρωμη (“συμπληρωματική”) LCD οθόνη και ενδεικτικές λυχνίες. Με λίγα λόγια, η πληροφόρηση δεν είναι σε καμία περίπτωση ελλιπής και προσφέρεται επίσης δυνατότητα διασυνδεσιμότητας με Android και iOS συσκευές.\nΌταν βρεθείς πάνω στην αρκετά ψηλή σέλα της μοτοσυκλέτας, η οποία ρυθμίζεται σε δύο θέσεις, στα 850 και στα 870 χιλιοστά, αισθάνεσαι άνετα και οικεία από την πρώτη στιγμή, με το τιμόνι να είναι κατά 22 χλστ. πιο ψηλά τοποθετημένο σε σχέση με την προηγούμενη έκδοση. Η μοτοσυκλέτα είναι τυπική Honda, και η εξοικείωση μαζί της αποτελεί μια σύντομη και αβίαστη διαδικασία.\nΟ όγκος και το βάρος δεν κρύβονται βέβαια. Ωστόσο μόλις η μοτοσυκλέτα ξεκινήσει, το πολύ καλό της ζύγισμα «εξαφανίζει» αυτά τα 250 (γεμάτα) κιλά, ενώ ο όγκος με το φουσκωμένο ρεζερβουάρ και την ψηλή ζελατίνα έχει θετικό αντίκρισμα στο ταξίδι, όπως θα δούμε πιο κάτω.\nΟι 100 ίπποι για την 1000+ κατηγορία των Αdventure ίσως φαντάζουν λίγοι για όσους διαμορφώνουν άποψη μόνο από τα τεχνικά χαρακτηριστικά αλλά αυτό που έχει μεγαλύτερη σημασία είναι το πώς αποδίδονται στον δρόμο. Το μοτέρ είναι εξαιρετικό, εύστροφο, με ροπή από χαμηλά και ομοιογένεια στην απόδοση του σε όλο το φάσμα των στροφών. Α, ναι και με εξαίσιο θόρυβο.\nΑν και πρακτικά δεν έχει «καλή περιοχή» αφού αποδίδει παντού πολύ καλά, είναι οι μεσαίες του που εντυπωσιάζουν περισσότερο και ο πειστικός τρόπος που ανεβάζει στροφές, όταν ανοίγεις το γκάζι. Συνεχίζει με πολύ καλό ρυθμό μέχρι πολύ ψηλά, εκεί που δεν υπάρχει λόγος να στροφάρει και σε ταχύτητες που ταιριάζουν σε άλλες, πιο γρήγορες και street προσανατολισμού κατηγορίες.\nΈνα σημαντικό στοιχείο επίσης είναι ότι “ακούει” και ανταποκρίνεται άψογα στις μεταβολές μέσω των Riding Modes, με διακριτή διαφορά στην απόκριση και στον τρόπο που ανεβάζει στροφές.\nΟ εξαιρετικός κινητήρας και το αυτόματο κιβώτιο που αλλάζει ταχύτητες σύμφωνα με την “τεχνητή νοημοσύνη” που διαθέτει, υποστηρίζει την πολύ καλή εικόνα του στησίματος που έχει η μοτοσυκλέτα.\nΗ πραγματική τελική της Africa είναι τα 193 km/h και στη δοκιμασία 0-400 μέτρων πετυχαίνει χρόνο 11,8 δευτερολέπτων.\nΤο πλαίσιο προσδίδει την απαραίτητη στιβαρότητα στον δρόμο και οι αναρτήσεις είναι όσο χρειάζεται ενδοτικές στην αρχική τους διαδρομή, δημιουργώντας ένα άνετο και φιλικό σύνολο. Όταν ο αναβάτης πιέσει, η μοτοσυκλέτα ακολουθεί προσαρμοζόμενη με έναν αναλογικό τρόπο και χωρίς να προδίδει την εμπιστοσύνη που της δείχνεις.\nΑυτές οι αρετές φαίνονται πολύ σε όλα τα στρωμένα με άσφαλτο πεδία, από την πόλη και την εθνική, μέχρι το σφιχτό ορεινό στροφιλίκι ή τον χαλασμένο επαρχιακό δρόμο.\nΣτο ταξίδι, η προστασία είναι πολύ καλή και αυτό οφείλεται στο “τοίχος” που δημιουργεί το ρεζερβουάρ, το fairing και η ψηλή, ρυθμιζόμενη ζελατίνα, μπροστά από τον αναβάτη.\nΟ αέρας εκτρέπεται σε μεγάλο βαθμό από το σώμα του οδηγού αλλά ένα ενοχλητικό σε κάποιες περιπτώσεις χαρακτηριστικό της ζελατίνας, είναι ότι στο κάτω της μέρος παραμορφώνει τα είδωλα.\nΟδηγώντας σε δρόμους με στροφές, ο αργός σε αντιδράσεις 21 ιντσών μπροστινός τροχός αντισταθμίζεται ιδανικά από την ελαφριά αίσθηση της μοτοσυκλέτας, με το κράτημα και την πληροφόρηση να βρίσκονται σε ψηλά επίπεδα. Τα φρένα είναι επίσης άψογα και ακούραστα, επιβραδύνοντας πειστικά την μοτοσυκλέτα, προσφέροντας αίσθηση και γραμμικότητα. Λίγη παραπάνω αίσθηση πάντως θα τη θέλαμε στην περίπτωση του οπίσθιου δίσκου, ο οποίος παράλληλα ενεργοποιούσε σύντομα το ABS.\nΕκτός δρόμου η μοτοσυκλέτα παραμένει φιλική και εύκολη, χωρίς να απαιτεί ιδιαίτερες ικανότητες για να διασχίσει ακόμη και δύσκολα περάσματα. Σε αυτό συμβάλλον βέβαια και τα ηλεκτρονικά βοηθήματα που εξαλείφουν σε μεγάλο βαθμό τις επιπτώσεις που θα είχε ένας άτσαλος χειρισμός.\nΑπό εκεί και έπειτα, αν κάποιος θέλει να εκμεταλλευτεί το «rally DNA» που κρύβεται στο Africa, θα πρέπει να έχει εμπειρία στην απαιτητική οδήγηση μοτοσυκλετών αυτής της κατηγορίας εκτός δρόμου, καθώς δεν υπάρχει ηλεκτρονικό βοήθημα που να εξαφανίζει το βάρος, ενώ παράλληλα θα πρέπει να προχωρήσει και σε κάποιες αλλαγές / βελτιώσεις, με τα ελαστικά να αποτελούν το πρώτο σημείο.\nΠάντως, για να μην ξεφεύγουμε, το σίγουρο είναι ότι για την φιλοσοφία που πρεσβεύει το όνομα Africa Twin, οι δυνατότητες εκτός δρόμου είναι υπεραρκετές και –το σημαντικότερο- είναι για όλους.\nΣυνοψίζοντας, η Honda επέλεξε έναν έμμεσο δρόμο για να μπει στην κατηγορία των μεγάλων ψευδοεντούρο/Adventure με την πρώτη Africa της νέας γενιάς και συνεχίζει πιστή σε αυτή την φιλοσοφία, με τη σημερινή, πιο ολοκληρωμένη έκδοση της μοτοσυκλέτας.\nΤο βαρύ όνομα αποτελεί από μόνο του ένα από τα κλειδιά για την εμπορική επιτυχία αλλά η εταιρεία δεν αρκέστηκε απλά σε αυτό, και επένδυσε πολύ περισσότερο στην ουσία.\nΓιατί μια Africa Twin δεν πρέπει απλά να “φαίνεται”, πρέπει επίσης και να “είναι” μια μεγάλη μοτοσυκλέτα που θα τα κάνει όλα και η έκδοση της δοκιμής επενδύει στη φιλοσοφία την πρώτης και θρυλικής Africa Twin 650, σε μια προσαρμοσμένη στις μέρες μας υλοποίηση.\nΟμοιογένεια, ποιότητα κύλισης\nΎψος σέλας, όγκος\nHONDA CRF 1100L AFRICA TWIN ADVENTURE SPORTS, ΤΕΧΝΙΚΑ ΧΑΡΑΚΤΗΡΙΣΤΙΚΑ\n16.500 € ((τιμές από 16.500 μέχρι 19.900 ευρώ, αναλόγως της έκδοσης))\nΕν σειρά / 1.084 cc\n101.9 ίπποι στις 7.500 rpm\n105 Nm στις 6.250 rpm\nΑνάποδο τηλεσκοπικό πιρούνι - 230 mm\nΈνα Αμορτισέρ - 220 mm\nΔύο δίσκοι - 310mm\nΔίσκος - 256mm\nAπό 825 μέχρι 895mm\n238kg (DCT 248kg) γεμάτη


1. Ποιος μαθητής πήγε στους Αρχιερείς; Τι του έδωσαν; (Μτ 26,14-16) Βαθ. 1,0 2. Πόσες μέρες έμεινε στην έρημο; (Μκ 1,12) - PDF\nDownload "1. Ποιος μαθητής πήγε στους Αρχιερείς; Τι του έδωσαν; (Μτ 26,14-16) Βαθ. 1,0 2. Πόσες μέρες έμεινε στην έρημο; (Μκ 1,12)"\n1 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: 1 1. Ποιος μαθητής πήγε στους Αρχιερείς; Τι του έδωσαν; (Μτ 26,14-16),0 2. Πόσες μέρες έμεινε στην έρημο; (Μκ 1,12),0 3. Ποιοι είναι οι μαθητές του Χριστού; (Λκ 6,14-16),5 4. Που μπήκε ο Πιλάτος; Τι ρώτησε το Χριστό; (Ιω 18,33) Βαθ.1,0 5. Που βρίσκεται ο Απ. Παύλος; (Εφ. 3,1) 6. Που πρέπει να καταφεύγει κάποιος χριστιανός; (Α Κορ. 6, 1) 7. Σε ποιο μυστήριο της εκκλησίας μας αναφέρεται; (Α Κορ. 11,27) 8. Πως θα γίνει η Δεύτερη παρουσία του Χριστού; (Α Θεσ. 4,15-18) 9. Ποιοι είναι μαθητές του Απ. Παύλου; (Τιτ. 3,12-13) 10. Οι πρεσβύτεροι πως πρέπει να ποιμάνουν το ποίμνιο τους; (Α Πε 5,1-2),0\n2 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: 2 1. Όταν πήρε το ψωμί ο Χριστός τι τους είπε; (Μτ 26, 26) 2. Ποιος σήκωσε το σταυρό του Χριστού; (Μκ 15,21) 3. Τι πρέπει να κάνει κάποιος για να γίνει μαθητής του Χριστού; (Λκ 14,27) 4. Ποιο σκότωσαν οι γεωργοί και γιατί; (Λκ 20,13-14) 5. Πόση απόσταση έχουν διανύσει και που περπατά ο Χριστός; (Ιω 6,19) 6. Ποιο όνειρο είδε ο Απ. Παύλος; (Πραξ 16,9) 7. Που βρίσκεται ο Απ. Παύλος; (Φιλ. 1,13) 8. Τι θέλει να του φέρουν; (Β Τιμ. 4,9-15) 9. Οι πρεσβύτεροι πως πρέπει να ποιμάνουν το ποίμνιο τους; (Α Πε 5,1-2) 10. Όποιος αγαπά το Θεό, ποιον άλλο αγαπά; (Α Ιω 4,21)\n3 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: 3 1. Που πήγε ο Χριστός και ποιους πήρε μαζί του; (Μτ 26, 36-37) 2. Ποια γιορτή είναι; (Μκ 14,12) 3. Τι εμφανίστηκε στο Ζαχαρία; (Λκ 1,11) 4. Ποιοι είναι οι μαθητές του Χριστού; (Λκ 6,14-16) 5. Πόσα ήταν τα ψωμιά και πόσα κοφίνια γέμισαν; (Ιω 6,12-13) 6. Τι είναι η Εκκλησία; (Εφ. 1,23) 7. Τι να μη αφήσετε τους άλλους να σας κρίνουν; (Κολ. 2,16) 8. Πως συμπεριφερόταν απέναντι στους Ιουδαίους; (Α Κορ. 9,20) 9. Που έφτασε ο Απ. Παύλος και ποιον δεν συνάντησε; (Β Κορ. 2, 12-13)) 10. Πόσες φορές ναυάγησε ο Απ. Παύλος; (Β Κορ. 11, 24-26,5\n4 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: 4 1. Που πήραν το Χριστό και πως λέγεται στα ελληνικά; (Μκ 15,22) 2. Τι πρέπει να δώσουν στον αυτοκράτορα και τι στον Θεό; (Λκ 20,25) 3. Τι να σηκώσει ο παράλυτος; (Ιω 5,8-9) 4. Ποιοι κατέβασαν το σώμα του Χριστού από το Σταυρό; (Ιω 19,38-39) 5. Τι έπαθε ο Απόστολος στα Λύστρα; (Πραξ 14,19) 6. Που βρίσκεται ο Απ. Παύλος; (Εφ. 3,1) 7. Τι θα έρθουν στις έσχατες μέρες; (Β Τιμ. 3,1-4) 8. Πως πρέπει να είναι ο Επίσκοπος; (Α Τιμ. 3,2-5) 9. Με τι παρομοιάζεται ο Θεός; (Ιακ. 5,7-8) 10. Πόσοι σώθηκαν μέσα στη κιβωτό του Νώε; (Α Πε 3,19-20)\n5 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: 5 1. Τι είπε ο Ιούδας στο Χριστό όταν τον φίλησε; (Μτ 26, 48-49) 2. Τι έδωσαν στο Χριστό να πιεί; (Μκ 15,36) 3. Τι θα κάνει ο Ζακχαίος; (Λκ 19,8) 4. Ποια είναι η τροφή του Χριστού; (Ιω 4,34) 5. Ποιος μαθητής του Χριστού έλειπε; Πως λεγόταν; (Ιω 20,24) 6. Πόσες φορές μαστιγώθηκε και από ποιούς; (Β Κορ. 11, 24-25) 7. Που πήγε και που ήθελε να πάει; (Γαλ. 1,17) 8. Τι πρέπει να κάνουν τα παιδιά και τι οι γονείς; (Κολ. 3,20) 9. Τι θα έρθουν στις έσχατες μέρες; (Β Τιμ. 3,1-4) 10. Τι είναι η πίστη χωρίς έργα; (Ιακ. 2,26),5\n6 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: 6 1. Όταν πήρε το ψωμί ο Χριστός τι τους είπε; (Μτ 26, 26) 2. Τι φορούσε ο Αγ. Ιωάννης; (Μκ 1,6) 3. Ποια είναι η γυναίκα του Ζαχαρία; (Λκ 1,13) 4. Ποιον συνάντησε ο Φίλιππος; (Ιω 1,44-46) 5. Ποιους πρότειναν; (Πραξ 1,23) 6. Ποια υπάρχουν μια φορά; (Εφ. 4,4-6) 7. Ποιο θα τους στείλει; (Φιλ. 2,19) 8. Τι δεν υπάρχουν ποια και γιατί; (Κολ. 3,11) 9. Πως πρέπει να είναι η γυναίκα; (Α Τιμ. 2,9-10) 10. Που πήγε ο Χριστός; (Α Πε 3,19)\n7 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: 7 1. Ποιος απόστολος του είπε ότι δε θα τον αρνηθεί; (Μτ 26,35) 2. Τι αγόρασαν οι μυροφόρες και γιατί; (Μκ 16,1) 3. Για ποιους να κλάψουν οι γυναίκες; (Λκ 23,27-28) 4. Ποιοι κατέβασαν το σώμα του Χριστού από το Σταυρό; (Ιω 19,38-39) 5. Που έφτασαν οι Απόστολοι; Ποιος ήταν ανθύπατος; (Πραξ 13,6-7) 6. Που βρίσκεται ο Απ. Παύλος; (Εφ. 3,1) 7. Τι πρέπει να κάνουν τα παιδιά και τι οι γονείς; (Κολ. 3,20) 8. Πως θα γίνει η Δεύτερη παρουσία του Χριστού; (Α Θεσ. 4,15-18),5 9. Ποιες πόλεις τιμώρησε; ( Β Πε 2,6) 10. Όποιος αγαπά το Θεό, ποιον άλλο αγαπά; (Α Ιω 4,21)\n8 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: 8 1. Πόσες μέρες έμεινε στην έρημο; (Μκ 1,12-13) 2. Ποια είναι η πόλη του Δαβίδ; (Λκ 2,4) 3. Ποιοι είναι οι μαθητές του Χριστού; (Λκ 6,14-16),5 4. Τι δεν θέλει να βάλει στο στόμα του και γιατί; (Α Κορ.8,13) 5. Ποιο μυστήριο της εκκλησίας μας αναφέρεται; (Α Κορ. 11,27) 6. Ποιον απόστολο γνώρισε και μετά από πόσο χρόνο; (Γαλ. 1, 18 ) 7. Τι πρέπει να κάνουν οι γονείς(πατέρες); (Εφ. 6,4) 8. Που βρίσκεται ο Άγιος και ποιοι τους χαιρετούν; (Κολ. 4,10) 9. Τι ήταν ο Ονήσιμος; Πως θα τον δεχτεί; (Φλμ. 1,15-16) 10. Τι είναι για το Θεό μια μέρα; (Β Πε 3,8)\n9 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: 9 1. Ποιος ζήτησε το σώμα του Χριστού; (Μκ 15,42-43) 2. Γιατί ο Πέτρος έκλαψε πικρά; (Λκ 22,60-62) 3. Ποιες ήταν κοντά στο σταυρό; (Ιω 19,25) 4. Ποιους να ξεχωρίσουν; Τι έκαμαν μετά; (Πραξ 13,2-3) 5. Ποια υπάρχουν μια φορά; (Εφ. 4,4-6) 6. Τι πρέπει να κάνουν τα παιδιά και τι οι γονείς; (Κολ. 3,20) 7. Τι θα έρθουν στις έσχατες μέρες; (Β Τιμ. 3,1-4) 8. Ποιοι είναι μαθητές του Απ. Παύλου; (Τιτ. 3,12-13) 9. Οι πρεσβύτεροι πως πρέπει να ποιμάνουν το ποίμνιο τους; (Α Πε 5,1-2) 10. Ποιος έρχεται; (Α Ιω 2,18)\n10 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: Ποιοι είναι οι μαθητές του Χριστού; (Μκ 3,16-19) 2. Τι πρόσφεραν ως θυσία; (Λκ 2,24) 3. Πόσες στάμνες υπήρχαν και τι τις γέμισαν; (Ιω 2,6-7) 4. Που πρέπει να πάει ο τυφλός; (Ιω 9,7) 5. Πως ζουν αυτοί που ιερουργούν στο ναό; (Α Κορ. 9,13) 6. Που ήταν χαραγμένος ο νόμος του Μωυσή; (Β Κορ. 3,7) 7. Ποιος αποκάλυψε το ευαγγέλιο στον Απ. Παύλου; (Γαλ. 1,11-12),5 8. Ποια είναι η εντολή για τα παιδιά; (Εφ. 6,1-2) 9. Τι πρέπει να κάνουν οι γυναίκες και οι άντρες; (Κολ. 3,18-19) 10. Τι συμβολίζει η κιβωτός με το νερό; (Α Πε 3,21-22)\n11 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: Ποιος μαθητής πήγε στους Αρχιερείς; Τι του έδωσαν; (Μτ 26,14-16) 2. Ποιος σήκωσε το σταυρό του Χριστού; (Μκ 15,21) 3. Τι πρέπει να δώσουν στον αυτοκράτορα και τι στον Θεό; (Λκ 20,25) 4. Τι έγραφε η επιγραφή; (Ιω 19,19) 5. Πως έφυγε από τη πόλη ο Απ. Παύλος; (Πραξ 9,24-25) 6. Τι πρέπει να κάνουν τα παιδιά και τι οι γονείς; (Κολ. 3,20) 7. Πως πρέπει να είναι ο διάκος; (Α Τιμ. 3,8-9) 8. Πόσες φορές να συμβουλέψω τον πλανεμένο άνθρωπο; (Τιτ. 3,10) 9. Με τι μοιάζει αυτός που αμφιβάλει; (Ιακ. 1,6) 10. Που βρίσκεται και ποιος τους χαιρετά; (Α Πε 5,13)\n12 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: Τι θα παίρνουν μαζί τους οι Απόστολοι; (Μκ 6,8) 2. Που γύρισαν; (Λκ 2,39) 3. Πόσες στοές είχε η δεξαμενή και πώς λεγόταν; (Ιω 5,2) 4. Γιατί γεννήθηκε τυφλός; (Ιω 9,3) 5. Τι πρέπει να κάνουν οι κύριοι στους δούλους; (Κολ. 4,1) 6. Πως θα γίνει η Δεύτερη παρουσία του Χριστού; (Α Θεσ. 4,15-18) 7. Πως πρέπει να είναι η γυναίκα; (Α Τιμ. 2,9-10) 8. Τι είναι η πίστη χωρίς έργα; (Ιακ. 2,26) 9. Που πήγε ο Χριστός; (Α Πε 3,18-19) 10. Οι πρεσβύτεροι πως πρέπει να ποιμάνουν το ποίμνιο τους; (Α Πε 5,1-2)\n13 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: Πως έντυσαν το Χριστό; (Μκ 15,16-17) 2. Τι τράβηξε ο Απ. Πέτρος και τι έκοψε; Τι του είπε ο Χριστός (Ιω 18,10-11) 3. Τι πρέπει να δώσουν στον αυτοκράτορα και τι στον Θεό; (Λκ 20,25) 4. Τι ζητά ο Στέφανος; (Πραξ 7,59-60) 5. Ποιοι συμπλήρωσαν την συντήρηση του Απ. Παύλου; (Β Κορ. 11, 9) 6. Ποιους να αποφεύγουν και τι να κάνουν; (Β Θεσ.3,6-8) 7. Τι θέλει να του φέρουν; (Β Τιμ. 4,9-15) 8. Ποιο θα τους στείλει; (Φιλ. 2,19) 9. Τι να κάνετε με τους εκκλησιαστικούς ηγέτες και γιατί; (Εβρ. 13,17) 10. Πώς να συμπεριφέρονται οι άντρες στις γυναίκες τους και γιατί; (Α Πε 3,7)\n14 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: Πόσα ψωμιά είχαν; (Μκ 8,5) 2. Τι κήρυτε ο Άγ. Ιωάννης; (Λκ 3,2) 3. Ποιος ήταν άρρωστος και ποιες αδελφές είχες (Ιω 11,1-2),5 4. Πόσοι βαφτίστηκα ; (Πραξ 2,41) 5. Τι είναι η Εκκλησία; (Εφ. 1,23) 6. Τι δεν πρέπει να τρωμε; (Α Κορ.10, 27-28) 7. Ποιο μυστήριο της εκκλησίας μας αναφέρεται; (Α Κορ. 11,27) 8. Πόσες φορές τιμωρήθηκε με ραβδισμό και πόσες λιθοβολισμό; (Β Κορ. 11, 24-26) 9. Τι δεν υπάρχουν ποια και γιατί; (Κολ. 3,11) 10. Με τι μοιάζει αυτός που αμφιβάλει; (Ιακ. 1,6)\n15 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: Ποιους μαθητές έστειλε και τι έπρεπε να ετοιμάσουν; (Λκ 22,7-8) 2. Πόσα χρόνια ήταν ο παράλυτος εκεί; (Ιω 5,5) 3. Ποιος πήρε το κομμάτι με το ψωμί; (Ιω 13,26-27) 4. Τι νόμισαν ότι είναι; (Πραξ 2,12) 5. Πως συμπεριφερόταν απέναντι στους Ιουδαίους; (Α Κορ. 9,20) 6. Ποια τρία θα μείνουν τελικά; Από αυτά ποιο είναι το σπουδαιότερο; (Α Κορ.13,13) 7. Που βρίσκεται ο Απ. Παύλος; (Φιλ. 1,13) 8. Τι πρέπει να κάνουν οι κύριοι στους δούλους; (Κολ. 4,1) 9. Ποια είναι η εντολή για τα παιδιά; (Εφ. 6,1-2) 10. Όποιος αγαπά το Θεό, ποιον άλλο αγαπά; (Α Ιω 4,21)\n16 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: Τι είπε ο Ιούδας στο Χριστό όταν τον φίλησε; (Μτ 26, 48-49) 2. Ποιοι ρώτησαν το Χριστός; (Μκ 13,3) 3. Τι λύνει κάποιος το Σάββατο; (Λκ 13,15) 4. Ποιο σκότωσαν οι γεωργοί και γιατί; (Λκ 20,13-14) 5. Τι έπαθε ο Χριστός; (Ιω 11,34-35) 6. Ποιους πρότειναν; (Πραξ 1,23) 7. Ποιο μυστήριο της εκκλησίας μας αναφέρεται; (Α Κορ. 11,27) 8. Ποια ήταν τα προβλήματα που αντιμετώπισε ο Απ. Παύλος ; (Β Κορ. 11, 23-26) 9. Πως θα γίνει η Δεύτερη παρουσία του Χριστού; (Α Θεσ. 4,15-18),5 10. Πως πρέπει να είναι ο Επίσκοπος; (Α Τιμ. 3,2-5)\n17 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: Ποιους πήρε μαζί του; (Μκ 14,33) 2. Τι να κάνει εκείνος που έχει δυο χιτώνες; (Λκ 3,11) 3. Πόσα ήταν τα ψωμιά και πόσα κοφίνια γέμισαν; (Ιω 6,12-13) 4. Τι ζητά ο Στέφανος; (Πραξ 7,59-60) 5. Σε ποιους εμφανίστηκε ο Χριστός μετά την Ανάσταση του; (Α Κορ. 15, 3-5) 6. Από ποια πόλη έφυγε και με ποιο τρόπο; (Β Κορ. 11,32-33) 7. Ποιοι θα τους φέρου νέα του Αγίου; (Κολ 4,7-9) 8. Πως θα γίνει η Δεύτερη παρουσία του Χριστού; (Α Θεσ. 4,15-18) 9. Ποια είναι η εντολή για τα παιδιά; (Εφ. 6,1-2) 10. Πόσοι σώθηκαν μέσα στη κιβωτό του Νώε; (Α Πε 3,19-20)\n18 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: Που πήγε ο Χριστός και ποιους πήρε μαζί του; (Μτ 26, 36-37) 2. Τι έκαναν οι μαθητές του Χριστού; (Λκ 14,41) 3. Γιατί γεννήθηκε τυφλός; (Ιω 9,3) 4. Που ανέβηκε ο Ζακχαίος και γιατί; (Λκ 19,3-4) 5. Ποιες οι συμβουλές του Απ. Παύλου; (Β Κορ. 13,11) 6. Πως θα γίνει η Δεύτερη παρουσία του Χριστού; (Α Θεσ. 4,15-18) 7. Που βρίσκεται ο Τίτος; Πώς πρέπει να είναι ο Πρεσβύτερος; (Τιτ. 1,5-6) 8. Τι να κάνετε με τους εκκλησιαστικούς ηγέτες και γιατί; (Εβρ. 13,17) 9. Πώς να συμπεριφέρονται οι άντρες στις γυναίκες τους και γιατί; (Α Πε 3,7) 10. Όποιος αγαπά το Θεό, ποιον άλλο αγαπά; (Α Ιω 4,21)\n19 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: Ποιοι είναι οι μαθητές του Χριστού; (Μκ 3,16-19) 2. Πως έντυσαν το Χριστό; (Μκ 15,16-17) 3. Για πόσες μέρες αντιμετώπιζε τους πειρασμούς; (Λκ 4,1-2) 4. Πόσα χρόνια ήταν ο παράλυτος εκεί; (Ιω 5,5) 5. Ποια τρία θα μείνουν τελικά; Από αυτά ποιο είναι το σπουδαιότερο; (Α Κορ.13,13) 6. Ποια είναι η αλήθεια; (Α Κορ. 15,20-21) 7. Ποιο θα τους στείλει; (Φιλ. 2,19) 8. Που να στείλουν την επιστολή μετά; (Κολ. 4,16) 9. Πως πρέπει να είναι ο Επίσκοπος; (Α Τιμ. 3,2-5) 10. Πώς να συμπεριφέρονται οι άντρες στις γυναίκες τους και γιατί; (Α Πε 3,7)\n20 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: Ποιος σήκωσε το σταυρό του Χριστού; (Μκ 15,21) 2. Με τι μοιάζει η πίστη; (Λκ 17,6) 3. Τι να κάνουν τα παιδιά; (Λκ 18,16-17) 4. Πόσες στοές είχε η δεξαμενή και πώς λεγόταν; (Ιω 5,2) 5. Τι πρέπει να κάνουν οι γονείς(πατέρες); (Εφ. 6,4) 6. Πως θα γίνει η Δεύτερη παρουσία του Χριστού; (Α Θεσ. 4,15-18) 7. Πως πρέπει να είναι η γυναίκα; (Α Τιμ. 2,9-10) 8. Που μπήκε ο Χριστός και τι πρόσφερε; (Εβρ. 9,12) 9. Τι βγαίνει από το στόμα; Τι προτείνει; (Ιακ. 3,10-12) 10. Που πορεύεται αυτός που μισεί; (Α Ιω 1, 11)\n21 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: Πως έντυσαν το Χριστό; (Μκ 15,16-17) 2. Ποιοι είναι οι μαθητές του Χριστού; (Λκ 6,14-16) 3. Τι έγραφε η επιγραφή; (Ιω 19,19) 4. Αν δεν έχω αγάπη τι είμαι; (Α Κορ. 13,1) 5. Ποιους χαιρετά ο Απ. Παύλος; (Β Κορ.1,1) 6. Από ποιους κινδύνεψε ο Απ. Παύλος; (Β Κορ. 11, 26),5 7. Που πήγε και που δεν πήγε; (Γαλ. 1,17) 8. Τι πρέπει να κάνουν οι κύριοι στους δούλους; (Κολ. 4,1) 9. Πως πρέπει να είναι η γυναίκα; (Α Τιμ. 2,9-10) 10. Πόσοι σώθηκαν μέσα στη κιβωτό του Νώε; (Α Πε 3,19-20)\n22 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: Που πήραν το Χριστό και πως λέγεται στα ελληνικά; (Μκ 15,22) 2. Ποιος ντύνεται χειρότερα από τα κρίνα; (Λκ 12,27) 3. Πόσοι είναι οι λεπροί και τι φώναζαν; (Λκ 17,12-13) 4. Τι τράβηξε ο Απ. Πέτρος και τι έκοψε; Τι του είπε ο Χριστός (Ιω 18,10-11) 5. Πως έφυγε από τη πόλη ο Απ. Παύλος; (Πραξ 9,24-25) 6. Ποιοι είναι οι καρποί του Αγίου Πνεύματος; (Γαλ. 5,22-23) 7. Πως θα γίνει η Δεύτερη παρουσία του Χριστού; (Α Θεσ. 4,15-18) 8. Πως πρέπει να είναι η γυναίκα; (Α Τιμ. 2,9-10) 9. Τι ήταν ο Ονήσιμος; Πως θα τον δεχτεί; (Φλμ. 1,15-16) 10. Τι συμβολίζει η κιβωτός με το νερό; (Α Πε 3,21-22)\n23 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: Ποιος απόστολος του είπε ότι δε θα τον αρνηθεί; (Μτ 26,35) 2. Τι είχε η κόρη του Ιαείρου; (Λκ 8,40-41) 3. Τι να κτυπούν; (Λκ 11,9) 4. Πόσα ήταν τα ψωμιά και πόσα κοφίνια γέμισαν; (Ιω 6,12-13) 5. Ποια τρία θα μείνουν τελικά; Από αυτά ποιο είναι το σπουδαιότερο; (Α Κορ.13,13) 6. Που ήταν χαραγμένος ο νόμος του Μωυσή; (Β Κορ. 3,7) 7. Ποιος αποκάλυψε το ευαγγέλιο στον Απ. Παύλου; (Γαλ. 1,11-12) 8. Ποιοι είναι οι καρποί του Αγίου Πνεύματος; (Γαλ. 5,22-23) 9. Τι πρέπει να κάνουν οι γονείς(πατέρες); (Εφ. 6,4) 10. Τι είναι η πίστη χωρίς έργα; (Ιακ. 2,26)\n24 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: Τι αγόρασαν; (Λκ 14,18-19) 2. Τι έλεγε ο τελώνης; (Λκ 18,13) 3. Ποιοι κατέβασαν το σώμα του Χριστού από το Σταυρό; (Ιω 19,38-39) 4. Πως συμπεριφερόταν απέναντι στους Ιουδαίους; (Α Κορ. 9,20) 5. Από ποιους κινδύνεψε ο Απ. Παύλος; (Β Κορ. 11, 26),5 6. Τι πρέπει να κάνουν οι γυναίκες και οι άντρες; (Κολ. 3,18-19) 7. Πως πρέπει να είναι ο Επίσκοπος; (Α Τιμ. 3,2-5) 8. Ποιοι είναι μαθητές του Απ. Παύλου; (Τιτ. 3,12-13) 9. Οι πρεσβύτεροι πως πρέπει να ποιμάνουν το ποίμνιο τους; (Α Πε 5,1-2) 10. Τι αναφώνησε ο Πατέρας; (Β Πε 1,17)\n25 ΔΙΑΓΩΝΙΣΜΑ ΣΤΑ ΘΡΗΣΚΕΥΤΙΚΑ ΤΑΞΗ: Β ΤΕΤΡΑΜΗΝΟ Α ΟΜΑΔΑ: Ποιοι είναι οι μαθητές του Χριστού; (Μκ 3,16-19) 2. Τι πρέπει να κάνει κάποιος για να γίνει μαθητής του Χριστού; (Λκ 14,27) 3. Γιατί ο Πέτρος έκλαψε πικρά; (Λκ 22,60-62) 4. Που πρέπει να πάει ο τυφλός; (Ιω 9,7) 5. Ποιο όνειρο είδε ο Απ. Παύλος; (Πραξ 16,9) 6. Ποιοι είναι οι καρποί του Αγίου Πνεύματος; (Γαλ. 5,22-23) 7. Τι πρέπει να κάνουν οι γυναίκες και οι άντρες; (Κολ. 3,18-19) 8. Που να στείλουν την επιστολή μετά; (Κολ. 4,16) 9. Που βρίσκεται ο Τίτος; Πώς πρέπει να είναι ο Πρεσβύτερος; (Τιτ. 1,5-6) 10. Με τι παρομοιάζεται ο Θεός; (Ιακ. 5,7-8)\nΕδώ αποκεφάλισαν τον Άγιο Φιλούμενο (αποκλειστικό)\n29/11/2018 Εδώ αποκεφάλισαν τον Άγιο Φιλούμενο (αποκλειστικό) / Επικαιρότητα Ο άγιος Φιλούμενος, δολοφονήθηκε από τους φανατικούς που τον χτύπησαν όταν τον συνέλλαβαν και του έκοψαν το κεφάλι. Το σκήνωμα\nπ ε ρ ι ε χ ο μ ε ν α προλογοσ... 11 ΕΙσΑγΩγΗ... 13 α. Το μάθημα των ορθοδόξων Θρησκευτικών στο κέντρο της Ευρώπης... 21 β. Το μάθημα των ορθοδόξων Θρησκευτικών στις δύο πρώτες τάξεις του Δημοτικού σχολείου...\nΠοιος είναι ο Ιησούς Χριστός; ΘΕΜΑΤΙΚΗ ΕΝΟΤΗΤΑ 6 Ο Ιησούς ρώτησε τους μαθητές Του: «Εσείς, ποιος λέτε ότι είμαι;». Ο Σίμων Πέτρος απάντησε: «Εσύ είσαι ο Χριστός, ο Υιός του ζωντανού Θεού» (Μτ 16, 15).\nΠάρε τον, πάρε τον (απ εδώ. Δεν θέλουμε ούτε να τον βλέπουμε) σταύρωσέ τον!\nἎρον ἆρον, σταύρωσον αὐτόν! Πάρε τον, πάρε τον (απ εδώ. Δεν θέλουμε ούτε να τον βλέπουμε) σταύρωσέ τον! Μκ 15, 1 Νωρίς το πρωί οι αρχιερείς με τους πρεσβυτέρους και τους γραμματείς κι ολόκληρο το Συνέδριο


«Τι δεν πρέπει να κάνει κάποιος όταν επισκέπτεται την Ελλάδα» – News of the Greek Diaspora\nΕνα πέρα για πέρα ειλικρινές βίντεο δημιούργησε ο καθηγητής και ‘travel vlogger’, Μark Wolters για την Ελλάδα.\nΈχοντας ταξιδέψει σε διαφορετικές γωνιές του κόσμου, έχει ανακαλύψει την αλήθεια που κρύβεται στον τρόπο ζωής του κάθε λαού.\nΣτην αρχή πήγαινα πολύ γρήγορα και το συνειδητοποίησα άρχισα να πηγαίνω «Σιγά, σιγά». Το δεύτερο που έμαθα στην Ελλάδα είναι μην βιάζομαι. Tα πράγματα στην Ελλάδα πάνε πιο αργά. Ο χρόνος στην Ελλάδα είναι διαφορετικός από τον πραγματικό χρόνο. Αν πεις «5 λεπτά» σημαίνει «15 λεπτά». Μην φοβηθείς να πεις μερικές λέξεις στα ελληνικά – ακόμα και λάθος.\nΤους αρέσει να προσπαθείς να μιλήσεις στη γλώσσα τους. «Ευχαριστώ» είναι το «Thank you», «Παρακαλώ» είναι «You’re welcome». Οι Ελληνες είναι πολύ φιλόξενοι.\nΜην ξεχάσεις να φέρεις ένα δώρο στο σπίτι που θα επισκεφθείς. Δεν πρέπει να έχεις φάει πριν επισκεφθείς ένα σπίτι. Θα σε ταίσουν μέχρι να εκραγείς. Και θα σε ταΐσουν κι άλλο σαν να έχεις τέσσερα στομάχια. Μη διστάσεις να μοιραστείς το φαγητό με την οικογένειά σου. Μην θεωρήσεις ότι πρέπει οπωσδήποτε να οδηγήσεις σαν τους ντόπιους. Μην ξεχάσεις το αντιηλιακό.\nCategories CULTURE, GREECE, LIFESTYLE, THEMATA•Tags dont’s, GREECE, τρόπος ζωής, Ελλάδα, Μark Wolters, μούντζα\nPrevious Eντολές Άγκυρας για νέο οδικό χάρτη\nNext Επιμένει στα «Σύνορα της Καρδιάς» ο Erdogan και στο «Κόκκινο Μήλο» (Kizil Elma) του Παντουρκισμού


CAPITAL ΤΊΡΑΝΑ - Τίρανα, Αλβανία\nΤο Capital είναι εκλεπτυσμένο ξενοδοχείο 3-αστέρων που παρέχει κομψά δωμάτια για διαμονή λίγα λεπτά μακριά από Et`hem Bey Mosque, National History Museum και Skenderbeg Castle. Από το 2012, είναι ένα περίφημο ξενοδοχείο στην καρδιά της πόλης Tirana.\nΤο Capital Hotel βρίσκεται 10 λεπτά με τα πόδια από το κέντρο της πόλης Tirana. Πύργο, όπερα και τζαμί βρίσκονται κοντά στο ξενοδοχείο.\nΤο Capital Hotel διαθέτει δωμάτια εξοπλισμένα με καλωδιακή τηλεόραση, ιδιωτική τουαλέτα, ηχομονωμένα παράθυρα, γκαρνταρόμπα και ασύρματο internet. Τα δωμάτια διαθέτουν ιδιωτικά μπάνια και ντους, παντόφλες και πετσέτες.\nΤο Capital Hotel βρίσκεται 15 λεπτά οδικώς από το αεροδρόμιο Rinas Mother Teresa.\nΟι επισκέπτες θα απολαύσουν υπηρεσία στάθμευσης οχημάτων, υπηρεσία γυαλίσματος υποδημάτων και υπηρεσίες πορτιέρη καθώς και μηχάνημα ανάληψης μετρητών, ανελκυστήρα και χώρο στάθμευσης.\nΤο Capital Hotel προσφέρει κούνιες και παιδικά κρεβατάκια στους επισκέπτες που ταξιδεύουν με παιδιά.


Dekths ths epistolhs sta gallika\nΕπί του παρόντος, είναι πολύ δύσκολο να έρθει στον αποδέκτη με άμεση τεχνολογία, επειδή κάθε εταιρεία χρησιμοποιεί τους κατάλληλους μηχανισμούς. Αν κατορθώσετε να ενδιαφέρετε τον πελάτη στην προσφορά, απαιτεί επίσης να είναι εύκολη και δημοφιλής. Πώς μπορεί αυτό να επιτευχθεί εάν η προσφορά αντιμετωπίζει τη ζωή μειωμένη σε έναν παγκόσμιο πελάτη;\nΣε αυτό το θέμα, δεν μπορείτε να ξεχάσετε τα γραφεία που επικεντρώνονται σε διάφορες μεταφράσεις σε καθημερινή βάση. Είναι κατάλληλο για την υπηρεσία τους ότι η προσφορά της συγκεκριμένης εταιρείας θα είναι καλή στα μάτια του παραλήπτη. Ανεξάρτητα από τη χώρα στην οποία διαμένει ο πελάτης.\nΦαίνεται ότι τα πολύ χαμηλότερα βιβλία περιέχουν τα ονόματα που πηγαίνουν γύρω από την πλατεία στον τομέα της πληροφορικής. Δεν είναι εύκολο να μεταφράσουμε τη γλώσσα προγραμματισμού που δημιουργήθηκε για τον καταναλωτή από τη Nasz, έτσι ώστε ο πελάτης, για παράδειγμα από την Αγγλία, συν ενδιαφέρεται εξίσου για αυτό. Ως εκ τούτου, ο μεταφραστής δεν πρέπει να γνωρίζει τη γλώσσα που μεταφράζει καλά, αλλά και τον τόπο προγραμματισμού.\nΣτο γάμο υπάρχουν επαγγελματικές εταιρείες στο ναυπηγείο που λαμβάνουν μεταφράσεις πληροφορικής. Απλώς απασχολούν εμπειρογνώμονες οι οποίοι είναι σπουδαίοι σε ατομικό προγραμματισμό, καθώς και τηλεπικοινωνίες ή ηλεκτρονικό εξοπλισμό. Είναι οι κατάλληλοι άνθρωποι για μία και μόνη δουλειά.\nΕξασφαλίζουν μια τέλεια μετάφραση στην επιλεγμένη γλώσσα, διατηρώντας παράλληλα τον λόγο και το ύφος. Επιπλέον, η μετάφραση συχνά μετατοπίζεται σε μια τέτοια προσέγγιση που το περιεχόμενο είναι απλά κατανοητό για έναν μικρό χρήστη. Όλοι δεν είναι άλφα και ωμέγα στον προγραμματισμό ή τη χρήση ενός συγκεκριμένου τύπου συσκευής.\nΕάν θέλετε να πάρετε αυτό από αυτές τις υπηρεσίες, μπορείτε να εκτιμήσετε μια απλή μετάφραση διαφόρων εκδόσεων. Τις περισσότερες φορές αυτές οι εταιρείες παρέχουν μεταφράσεις ανασκοπήσεων, ιστοσελίδων, περιγραφές λογισμικού, οδηγίες λειτουργίας, τεχνικές παραμέτρους και διάφορα διαγράμματα συσκευών που συναρμολογούνται επί του παρόντος.\nKuressaare ena endiaferon 8eretro kai thn psyxagwgia toy


«Κλείδωσε» για τις 14 Σεπτεμβρίου η τηλεμαχία Τσίπρα-Μεϊμαράκη | Star.gr\n«Κλείδωσε» για τις 14 Σεπτεμβρίου η τηλεμαχία Τσίπρα-Μεϊμαράκη\nΠοια είναι η πιθανή ημερομηνία για το debate όλων των πολιτικών αρχηγών\nΣε θ��ίλερ εξελίχθηκε το θέμα των προεκλογικών ντιμπέιτ. Η τηλεμαχία Τσίπρα-Μεϊμαράκη κλειδώνει για τις 14 Σεπτεμβρίου, αλλά μέχρι πριν λίγο ανοιχτό παρέμενε το πότε θα διεξαχθεί η τηλεοπτική αναμέτρηση όλων μαζί των πολιτικών αρχηγών.\nΠάντως, να …«καρφώσουν» τον αντίπαλό τους, όπως ο Γιάννης Αντετοκούμπο στο καλάθι της Τουρκίας, ονειρεύονται Αλέξης Τσίπρας και Βαγγέλης Μεϊμαράκης,\nκαθώς η τηλεμαχία τους κλείδωσε για τη Δευτέρα 14 Σεπτεμβρίου. Δηλαδή στο κενό του ευρωμπάσκετ -ανάμεσα στην πρώτη φάση και τα νοκ άουτ παιχνίδια-, οπότε οι πολιτικοί ηγέτες θα είναι επηρεασμένοι από τις μονομαχίες κάτω από τα καλάθια.\n«Υπάρχει μεγάλη σιγουριά από τους "παίκτες" που συμμε��έχουν στο ντιμπέιτ, με αποτέλεσμα να κινδυνεύουν να υπάρξουν γλιστερά σημεία και να κάνουν λάθη» δηλώνει στο Star o κ. Δημήτρης Μαύρος, επικοινωνιολογος και διευθύνων σύμβουλος της MRB.\nΑναμένεται όμως η συνάντηση εκπροσώπων της Κουμουνδούρου και της Συγγρού, για τους όρους διεξαγωγής του ντιμπέιτ. Δηλαδή:\n-Πόσοι θα είναι οι δημοσιογράφοι,\n-Πόσο χρόνο θα έχουν στη διάθεσή τους οι αρχηγοί για κάθε απάντηση.\n-Αν θα έχουν δυνατότητα απευθείας διαλόγου και\n-Αν θα οριστούν θεματικές ενότητες ή θα έχουν ανοιχτή συζήτηση.\n«Οποιοδήποτε ντιμπέϊτ, δεν πρέπει να θυμίζει τα αντίστοιχα του παρελθόντος. Αυτά δηλαδή που γινόντουσαν σε αποστειρωμένες συνθήκες για να προστατέψου�� τους πολιτικούς αρχηγούς» δηλώνει επίσης στο Star o κ. Γιώργος Σεφερτζής, επικοινωνιολογος, και διευθύνων σύμβουλος της Αdrasis.\nΈνα συνεχές αλαλούμ διαπιστώθηκε για το δεύτερο ντιμπέιτ, με συμμετοχή όλων των πολιτικών αρχηγών. Ο ΣΥΡΙΖΑ είχε προτείνει την Πέμπτη 10 Σεπτεμβρίου, καθώς εκτιμάται πως θα μπορούσε να γίνει μεταξύ 8 και 10 το βράδυ, πριν δηλαδή από την αναμέτρηση της εθνικής μπάσκετ με την Ολλανδία. Όμως το ίδιο βράδυ έχει προγραμματίσει ομιλία στη Θεσσαλονίκη, η Φώφη Γεννηματά.\nΟ ΣΥΡΙΖΑ αντιπρότεινε 8 ή 9 Σεπτεμβρίου, που η εθνική μπάσκετ αγωνίζεται νωρίς. Μάλιστα και ο Ευάγγελος Μεϊμαράκης, προτίθεται να αναβάλει την επίσκεψή του το ίδιο διήμερο, στο ευρωκοινοβούλιο, ενώ έχει προγραμματίσει όμως και ο Πάνος Καμμένος ομιλία στη Θεσσαλονίκη.\nΥπήρχε και η 11η του μηνός, που είναι κενή αθλητικών μεταδόσεων. Ωστόσο οι επιτελείς των κομμάτων θεωρούν, πως είναι ρίσκο να καθηλώσεις του πολίτες στις τηλεοπτικές οθόνες, το ζεστό βράδυ μιας Παρασκευής…\nΤελικά, το debate με την συμμετοχή όλων των πολιτικών αρχηγών (πλην Ν. Μιχαλολιάκου) φαίνεται ότι είναι περισσότερο πιθανό να οριστεί για τις 9 Σεπτεμβρίου.\nΜε αφορμή τα ντιμπέϊτ, ξέσπασε νέα κόντρα ανάμεσα σε ΣΥΡΙΖΑ και Λαϊκή Ενότητα, η οποία κατηγορεί την Κουμουνδούρου για παρασκηνιακές μεθοδεύσεις:\nΚΩΣΤΑΣ ΗΣΥΧΟΣ (ΕΚΠΡΟΣΩΠΟΣ ΛΑΕ): «Δεν συζητάω τηλεφωνικά τίποτα. Ούτε ημερομηνία, ούτε τη διαδικασία. Αυτό που κάνεις, είναι απαράδεκτο»\nΟΛΓΑ ΓΕΡ��ΒΑΣΙΛΗ (ΕΚΠΡΟΣΩΠΟΣ ΣΥΡΙΖΑ): «Μα δεν σου απέκλεισε κανείς τίποτα. Ούτε φυσική παρουσία, ούτε κάτι άλλο»\nΤο ΚΚΕ ξεκαθάρισε ότι, αν και διαφωνεί με τα ντιμπέϊτ, ο Δημήτρης Κουτσούμπας θα δώσει το παρόν.


TO ΣΚΑΛΙΣΤΗΡΙ: 03/24/12\n...Στην ελληνική μυθολογία, ο Φόβος είναι η προσωποποίηση του φόβου.\nΟι Αρχαίοι Έλληνες τον θεωρούσαν γιο του Άρη και της Αφροδίτη.\nΜαζί με τον αδελφό του Δείμο, που ήταν η προσωποποίηση του τρόμου, συνόδευε τον πατέρα του στους πολέμους. Για τον λόγο αυτό του προσφέρονταν θυσίες στα πεδία των μαχών.\nΗ Λάρνακα του Κυψέλου αναπαριστά σε δύο διαφορετικές μορφές τον Φόβο: με κεφάλι λιονταριού και όμοιο με τον θεό Πάνα.\nΤο παρακάτω,αφιερωμένο εξαιρετικά,σε όσους έχουν λόγους να...φοβούνται...\nΕτικέτες συναισθήματα, φόβος


Νέες φωτογραφίες ρίχνουν κι άλλο λάδι στη φωτιά των φημών για εγκυμοσύνη της Beyonce! - Mad TV\nΝέες φωτογραφίες ρίχνουν κι άλλο λάδι στη φωτιά των φημών για εγκυμοσύνη της Beyonce!\nΌλο και φουντώνουν τα δημοσιεύματα που θέλουν την Beyonce να είναι έγκυος για δεύτερη φορά.\nOι φήμες πήραν «φωτιά», όταν η 33χρονη ποπ σταρ ανέβασε στο Instagram της, μια φώτο όπου είναι θαμμένη στην άμμο, με την περιοχή της κοιλιάς να είναι φουσκωμένη. Τα σχόλια όπως είναι φυσικό άρχισαν να δίνουν και να παίρνουν.\nΩστόσο, η κολλητή φίλη της Beyonce, Michelle Williams βγήκε και τα διέψευσε λέγοντας: «Ξέρετε, όταν ήταν πραγματικά έγκυος, ο κόσμος έλεγε ότι δεν είναι. Και τώρα που δεν είναι, λένε ότι είναι! Δείτε καλά τη φωτογραφία. Η κοιλιά φτάνει στα γόνατά της. Δεν είναι πραγματική». Κι ενώ το ερώτημα αν τελικά είναι ή δεν είναι έγκυος η Beyonce παραμένει ακόμα αναπάντητο, η 33χρονη σταρ φρόντισε να κάνει δημόσια εμφάνιση που έριξε κι άλλο λάδι στη φωτιά.\nΌπως θα δείτε και στις φωτογραφίες, η Queen Bee έδωσε το «παρών» στον αγώνα τον Brooklyn Nets, συνοδευόμενη από τον σύζυγό της, Jay Z. Φορώντας ένα μάξι, χαλαρό παλτό, προσπάθησε να κρύψει το σημείο της κοιλιάς της, όταν αντιλήφθηκε τους παπαράτσι. Είτε η φημολογούμενη εγκυμοσύνη είναι θέμα «marketing» για να εξακολουθήσει η Beyonce να απασχολεί τα ΜΜΕ, είτε είναι πραγματική, το σίγουρο είναι πως στο μέλλον… θα φανεί!


Ορθοπεταλιές #158 - Τρία καλά νέα για το ποδήλατο φέρνει το 2017 - Ορθοπεταλιές - Blogs - Τα Νέα Οnline\nΟΡΘΟΠΕΤΑΛΙΕΣ #158 - ΤΡΙΑ ΚΑΛΑ ΝΕΑ ΓΙΑ ΤΟ ΠΟΔΗΛΑΤΟ ΦΕΡΝΕΙ ΤΟ 2017\nΔΗΜΟΣΙΕΥΣΗ: 02/01/2017 16:55 | Το 2017 φέρνει τρία καλά νέα για το ποδήλατο στην Ελλάδα\nΤο 2017 φέρνει μαζί του τρία πολύ θετικά νέα για το ποδήλατο στην Ελλάδα.Το ζήτημα είναι οι εξαγγελίες και τα σχέδια να υλοποιηθούν. Ας περάσουμε όμως γρήγορα στην ουσία:\n1.Έρχεται ο ποδηλατόδρομος που θα περνάει από το Κέντρο της Αθήνας\nΠριν από δύο μήνες εντάχθηκε στον προϋπολογισμό της Περιφέρειας Αττικής η κατασκευή του ποδηλατόδρομου Γκάζι - Κηφισιά. Αυτό σημαίνει πως - αν όλα πάνε καλά - μπορεί μέσα στη νέα χρονιά να γίνει η δημοπράτηση και έπειτα να ξεκινήσει η κατασκευή του έργου. Σημειώνεται πως ο ποδηλατόδρομος αποτελεί συνέχεια του ποδηλατόδρομου Φάληρο - Γκάζι. Δηλαδή είναι το βόρειο τμήμα του ποδηλατικού άξονα που εκτείνεται από την Κηφισιά έως τον Φαληρικό Όρμο.\nΟ ποδηλατόδρομος έχει μήκος 16,7 χλμ. και είναι σημαντικός διότι θα περνάει και από το Κέντρο της Αθήνας αλλά και από πολλές γειτονιές της, από την Αθηνάς, τη Γ΄ Σεπτεμβρίου, την Αγ.Μελετίου, την Κυψέλη προτού καταλήξει στην Κηφισιά. 2.Χρηματοδότηση 9 εκατ. Ευρώ σε 150 Δήμους της χώρας, για την εκπόνηση Σχεδίων Βιώσιμης Αστικής Κινητικότητας (ΣΒΑΚ)\nΤην απόφαση για τη χρηματοδότηση 150 Δήμων για την εκπόνηση σχεδίων Βιώσιμης Αστικής Κινητικότητας πήρε πριν από λίγες ημέρες το Πράσινο Ταμείο, φορέας που εποπτεύεται από το Υπουργείο Περιβάλλοντος και Ενέργειας.\nΣυγκεκριμένα, αποφασίστηκε οι 150 Δήμοι, ως δικαιούχοι χρηματοδότησης συνολικού προϋπολογισμού 8.991.000 €, στον άξονα προτεραιότητας 4 «Αστική Βιώσιμη Κινητικότητα» του Χρηματοδοτικού Προγράμματος «Λοιπές δράσεις περιβαλλοντικού ισοζυγίου 2016».\nΤα ΣΒΑΚ αποσκοπούν στην προώθηση ισόρροπης ανάπτυξης και την καλύτερη ενοποίηση των διαφόρων τρόπων αστικής κινητικότητας. Δίνουν έμφαση στον πολίτη και στην προώθηση αλλαγών στη συμπεριφορά μετακίνησης. Εξετάζουν συνολικά τον τρόπο λειτουργίας μιας αστικής περιοχής και προτείνουν την ενσωμάτωση των δράσεων για την αστική κινητικότητα σε μια ευρύτερη, βιώσιμη αστική και εδαφική στρατηγική. Καταρτίζονται λαμβάνοντας υπόψη διάφορα πεδία χάραξης πολιτικής και τομείς, όπως, οι μεταφορές, οι χρήσεις γης και η χωροταξία, το περιβάλλον, η οικονομική και κοινωνική ανάπτυξη, η οδική ασφάλεια. Παρέχουν στην τοπική αυτοδιοίκηση συγκεκριμένες προτάσεις για τον τρόπο εφαρμογής στρατηγικών αστικής κινητικότητας. Για παράδειγμα ο Δήμος Αθηναίων θα χρηματοδοτηθεί με 230.000 ευρώ και η μεγαλούπολη της Πελοποννήσου, ο Δήμος Πατρέων με 155.000 ευρώ. Δείτε εδώ τον πίνακα με τους 150 Δήμους που θα χρηματοδοτηθούν.\n3.Ποδήλατο στις γειτονιές της Αθήνας\nΑπό το Φθινόπωρο ο Δήμος Αθηναίων έχει ξεκινήσει το πρότζεκτ «Γειτονιές με ποδήλατο» διοργανώνοντας ποδηλατοβόλτες στις συνοικίες της Πρωτεύουσας. Από τη νέα χρονιά όμως - σύμφωνα με πληροφορίες - ο Δήμος αναμένεται να προωθήσει ακόμη πιο ενεργά το ποδήλατο στις γειτονιές σχεδιάζοντας ασφαλείς διαδρομές, δράσεις και εκπαιδευτικά προγράμματα. Είναι η πρώτη φορά που ο Δήμος Αθηναίων δείχνει μεγάλη διάθεση και προθυμία να κάνει πράγματα για το ποδήλατο.


ΚΡΙΣΕΙΣ ΚΑΙ ΠΑΡΟΥΣΙΑΣΗ ΤΟΥ ΠΟΙΗΤΙΚΟΥ ΥΜΝΟΥ ΣΤΗΝ ΚΕΦΑΛΟΝΙΑ ΤΟΥ ΚΩΣΤΑ ΕΥΑΓΓΕΛΑΤΟΥ – Voutospress Kefalonia\nΗ διακεκριμένη μουσικός, αισθαντική ερμηνεύτρια Νένα Βενετσάνου απήγγειλε πρόσφατα το ποίημα του εικαστικού, λογοτέχνη Κώστα Ευαγγελάτου με τίτλο “Ύμνος στην Κεφαλονιά” στα πλαίσια της πολυσύνθετης παρουσίασης του βιογραφικού βιβλίου- λευκώματος με τίτλο “Στα μονοπάτια της ζωής μου” της κ. Ελένης Μελέτη.\nΤην εκδήλωση διοργάνωσε με μεγάλη επιτυχία ο Πολιτιστικός Σύλλογος Κεφαλονιάς και Ιθάκης “Το Ριφόρτσο”, στην Ελληνογαλλική Σχολή Πειραιά “Saint-Paul”.\nΠαραβρέθηκαν γνωστές προσωπικότητες της καλλιτεχνικής, επιστημονικής, πολιτικής και κοινωνικής ζωής.\nΟ Ιστορικός τέχνης, κριτικός λογοτεχνίας κ. Λεόντιος Πετμεζάς στην πρώτη κριτική άποψη για τον ”Ύμνο στην Κεφαλονιά ” επισημαίνει μεταξύ άλλων: ”…Με συντονισμένη έγνοια απέναντι στο ποιητικό αντικείμενο ο Κώστας Ευαγγελάτος ανιχνεύει ενορατικά τα ουσιώδη χαρακτηριστικά της ιστορικής πραγματικότητας του νησιού του.\nΤα δηλώνει με ρηξικέλευθο, ισοδύναμο, οικείο και θυμοσοφικό τρόπο, ωριμότητα, κατάρτιση και κεκτημένη πείρα. Το ποιητικό “εγώ” του μετράει τα ευρήματα από ότι έχει συμβεί και αφορά τη ζωή του Ιονίου. Μεταμορφώνει και τεχνουργεί την πορεία προς την εμπέδωση των ψυχικών καταστάσεων.\nΤο σύμπαν που δημιουργεί ο ποιητής τονίζεται από συστοιχίες απολογισμών σε μια συγκεκριμένη μετάθεση των δεδομένων, ενώ παράλληλα δίνει στοιχεία με την απευθείας περιγραφή, βοηθώντας τον αναγνώστη και τον ακροατή να βρει άμεσα τον συσχετισμό που υπάρχει διαχρονικά ανάμεσα στις εποχές…”\nΟ Δρ. της Νομικής Σχολής Βερολίνου, Δικηγόρος κ. Αντώνης Ανανιάδης με αφορμή την πρόσφατη μελοποίηση του ποιητικού “Ύμνου στην Κεφαλονιά” του Κώστα Χ. Ευαγγελάτου από τον μαέστρο και συνθέτη Κώστα Θ. Ευαγγελάτο έγραψε: Δεν μπορώ να περιγράψω τη συγκίνηση και τον θαυμασμό μου για τους εξαίσιους στίχους του ύμνου, που αναδεικνύουν και την εξαιρετική μουσική. Βάθος απροσμέτρητο οι στίχοι, θαυμάσιος συνδυασμός ανάλαφρης μελωδίας και εμβατηρίου η μουσική.\nΤΟ ΤΕΛΕΥΤΑΙΟ ΒΙΒΛΙΟ\nΤο Εφορευτικό Συμβούλιο και η Διευθύντρια της Ιακωβατείου Βιβλιοθήκης σας προσκαλούν στη διαδρομή του τελευταίου…\nΚαλή επιτυχία για άλλη μία χρονιά μέσα σε ένα ζεστό και φιλικό περιβάλλον μπράβο σε όλους !!!\nΣΥΛΛΟΓΟΣ ΦΙΛOI\tΝΑΥΤΙΚΟΥ ΜΟΥΣΕΙΟΥ ΙΟΝΙΟΥ ΦΑΡΣΑ ΚΕΦΑΛΛΟΝΙΑΣ


PressRoom Send an email 01/04/2020 , 13:17\nΟ ιός θα δώσει τέλος στο πρωτάθλημα ή το ποδόσφαιρο θα τον νικήσει και θα συνεχίσει να παίζεται; Είναι νωρίς να δοθεί απάντηση, αλλά επειδή δημιουργούνται κάποια δεδομένα, ας επιχειρήσουμε να δούμε τι μας περιμένει. Βασική προϋπόθεση είναι να επαληθευτούν οι εκτιμήσεις και να αρθούν τα περιοριστικά μέτρα έως τα μέσα Μαΐου.\nΗ UEFA δείχνει αποφασισμένη να “τεντώσει” τις ημερομηνίες για να ολοκληρώσει ακόμα και τον Ιούλιο τις δικές της διοργανώσεις. Προφανώς το ίδιο ζητάει απ’ τις ομοσπονδίες όλων των χωρών. Οι χορηγοί πιέζουν και το χρήμα είναι αυτό που αποφασίζει.\nΑύριο έχει οριστεί τηλεδιάσκεψη του Δ.Σ. της Super League, όπου προφανώς θα συζητηθεί το θέμα της συνέχισης του πρωταθλήματος. Με δεδομένο ότι μετά από δίμηνη αποχή θα χρειαστούν 2-3 εβδομάδες προετοιμασίας για να μην κινδυνεύει η σωματική ακεραιότητα των παικτών, υπολογίζεται ότι Play-off και Play-out μπορούν να αρχίσουν το τελευταίο δεκαήμερο του Μαΐου. Δηλαδή, σε ημερομηνίες που θα είχαν τελειώσει τα πάντα αν δεν είχαμε την επέλαση του κορονοϊού.\nΈνα από τα σενάρια που εξετάζονται πάντως στη FIFA και την UEFA, είναι να μην υπάρχουν καλοκαιρινές διακοπές. Να ολοκληρωθούν οι τρέχουσες διοργανώσεις τον Ιούλιο και χωρίς διακοπή να πάμε στην επόμενη σεζόν. Με προκριματικά σε Champions League και Europa League κι αμέσως έναρξη των εγχώριων δραστηριοτήτων (πρωτάθλημα-κύπελλο), καθώς το καλοκαίρι του 2021 είναι γεμάτο από διοργανώσεις που αναβλήθηκαν φέτος: Euro, Ολυμπιακοί Αγώνες, Κόπα Αμέρικα, Nations League.